El que pot arribar a ser Doom 3 no ho sap ningu. Pero el que tothom sap es que els nanus de Id Software, el Carmack i els seus col.legues n'estant preparant una de molt grossa, pero molt grossa. Primer de tot cal dir, que Id Software no es un Electronic Arts, que el que fan es treure un joc cada 12 mesos. Id Software fa tot el contrari. Ells desarrollen un motor quan estan segurs que allo que treuran canviara absolutament la manera de disneyar els jocs. Tant la comunitat de jugadors, com els disenyadors de jocs, com les empreses distribuidores i les empreses que fabriquen xips per les targetes grafiques, tot quisqui esta pendent d'aquest joc, perque? perque la gent sap , que quan una cosa es mou pels estudis de Id Software, vol dir que una nova era esta a punt de comenc,ar.\nDOOM 3. FITXA TECNICA DEL JOC\nData de sortida al mercat: Tardor 2003\nLinks (en construccio)\nId SOftware: La HISTORIA\nTant la comunitat de jugadors, com els disenyadors de jocs, com les empreses distribuidores i les empreses que fabriquen xips per les targetes grafiques, tot quisqui esta pendent d'aquest joc, perque? perque la gent sap , que quan una cosa es mou pels estudis de Id Software, vol dir que una nova epoca esta a punt de comenc,ar. ctualment aquest grup de programadors son els Deus del software a nivell mundial.\nLa historia es repeteix una i una altra vegada, el Doom 3 s'acosta.....ja quasi el tenim aqui.\nLa misteriosa i macabra paraula Doom va representar tot un fenomen en la epoca daurada dels jocs d'ordinador. Nomes et dic que el concepte jugabilitat . Et parlo dels inicis dels anys 90, on un desconeguti jove John Carmack juntament amb l'estudi Id Software, van desarrollar un joc d'accio que marcaria un abans i un despres en la industria del software d'entreteniment: tant pels jocs d'ordinador com pels de consoles. Actualment aquest grup de programadors son els Deus del software a nivell mundial.\nEls inicis d'aquest estudi de programacio es remunten als finals dels anys 80, quan es van reunir 4 joves treballadors per programar jocs per a l'estudi i empresa Softdisk. Els integrants d'aquest grup eren: Tom Hal, John Carmack, John Romero i Adrian Carmack (mateix cognom pero no son familiars). Despres d'aconseguir un bon exit a Softdisk amb Commander Kind, els 4 magnifics van decidir llanc,ar-se a l'aventura, i van decidir crear Id Software a l'any 1990.\nA partir d'aqui, els 4 integrants d' Id Software van anar treient diversos jocs, tots ells d'ordinadors i enfocats a l'accio, com per exemple: Budo, Hovertank i Catacombs 3D. I van estar aixi fins arribar al 1992, quan van crear un dels primers jocs que mitjanc,ant dibuixos pixelats en 2 dimensions i diferents jocs de perspectives, enganyaven al jugador i li simulaven les 3 dimensions. Aquest joc que va suposar tot una vanguardia no es ni mes ni menys que el Return to Castle of Wolfenstein, si, el mitic, el primer de tots, creador del genere FPS (First Person Shooter). El motor grafic el va crear el Joh Carmack, un dels fundadors de l'estudi. L'exit d'aquest joc va ser suficient per donar tranquilitat economica a l'estudi i poder concentrar-se millor en el seguent projecte que feia temps que tenien en ment.\nEl nou concepte de joc que tenien en ment des de feia temps era el Doom, que Id Software el van treure al mercat a l'any 1993, des de aleshores han estat l'equip desarrolador amb els projectes mes capdavanters de la industria dels jocs d'ordinador.La principal rao del seu exit, a part de la seva gran jugabilitat, ha estat la seva capacitat per fer viure al jugador sensacions quasi reals.\nLa tecnologia que han anat desenvolupant sempre l'han enfocada al servei de la jugabilitat i en donar la maxima sensacio de realitat, es a dir, que el jugador es sentis realment dintre del joc. Doom va revolucionar la manera de fer els jocs, la seva jugabilitat, els seus grafics i la nova manera de jugar estava a anys llums de superioritat respecte els altres jocs. En pocs mesos, es van vendre milions de copies d'aquest joc Al poc temps d'apareixer el revolucionari Doom, va sortir la seva continuacio: Doom 2. estava creant en un entorn 2d que simulava ( amb molt de realisme)les 3 dimensions, pero els enemics seguien sent figures en 2d. Tot i aixo, la sensacio d'estar dintre el joc estaba a anys llum del que s'havia vist des de llavors.\nAl jugador li donava la sensacio de moure's en un mon totalment en 3d. Aqui a l'esquerra veiem la partada del Doom 2 i alguna imatge del joc, Per cert, el Doom 2 ja permetia jugar en LAN amb 4 jugadors o a traves de modem entre 2 jugadors, tot un high-tech luxe ! Doom 2 va aportar l'escopeta doble retallada que va causar tot un rebombori en la comunitat de jugadors per la seva jugabilitat i addiccio.\nI al cap d'un temps, quan tothom encara estava jugant al Doom 2, i a centenars d'imitacions d'aquest....va sortir el Quake.\nEl Quake, un altre nom totalment esgarrifos, hombribol, terrorific i misterios. El Quake pasara a la historia dels jocs d'ordinadors en ser el primer joc basat en entorns totalment en 3d, tant els nivells com els personatges. El Quake va ser el primer joc d'ordinador on el jugador es podia moure mes enlla de les 2 dimensions ( esquerra-dreta, endavant-endarrera), ja que Doom 2 oferia al jugador poder-se moure entre nivells verticals ( poder anar amunt o avall mitjanc,ant les escales, pero aquest no podia saltar), es a dir, pujar escales, disparar de dalt a baix, etc. La gent va veure dabant dels seus nassos que els antics enemics en forma de cromo passaven a ser inflables, es a dir, totalment reals, sense angles rectes. Tambe el joc va innovar pel que fa als colors, les textures, la llum, i la eficiencia del recursos que exigia a l'ordinador: per que ho entenguem, l'ordinador nomes carregava a la memoria virtual el que el jugador veia en temps real, i el que no veia (lo de l'esquena del jugador) no ho carregava. Aixo permetia moure milers de poligons i milions colors a altissimes velocitats a un nivell que no s'havia imaginat mai.Un cop mes els de Id Software s'havien abanc,at a tots els seus companys de la industria.\nL'any 1997 apareix el Quake 2. Aquesta segona part va suposar una millora en els grafics, l'us de la SVGA, els millons de colors i resolusion mes enlla dels 1024*768 i es comenc,aven a veure els primers efectes de llum, sombres, particules, etc. Atencio! el Quake 2 suportava acceleracio 3dFx i les llibreries OnpenGL!!! ja que tot just en aquesta epoca comenc,aven a apareixer les primeres targetes grafiques.\nA part de que el Quake 2 va ser un dels capdavanters i dels jocs que van crear escola pel que fa al tema multijugador, permitint a l'usuari jugar a traves de xarxa lan o online sense requerir grans coneixements d'informatica, tot aixo a la facilitat d'us que oferia el joc. El Quake 3 va suposar un gran salt des del punt de vista de grafics, ja que va ser el primer motor en 3d en representar superficies curves. Pel que es veu ( jo no en tin ni idea) el del Quake 3 ha estat un dels motors mes ben optimitzats de la historia, pel que fa a la representacio de superficies en 3d, utilitzacio dels efectes de llum, com tambe en el motor per a les partides multijugador. En poc temps Quake 3 es va convertir com l'estandar de les partides en multijugador, i com el joc per excelencia dels Pro-gamers. I es que la historia es repeteix una vegada darrera l'altra: en cada un dels seus jocs que han tret, Doom 1, Doom 2, Quake, Quake 2 y Quake 3, han implantat una manera de fer els jocs, i els seus motors grafics han estat comprats per fer jocs tan populars com Medal Of Honor, Jedi Knight 2, Return To Castle of Wolfenstein.


Rajoy dimiteix com a President del Partit Popular | L'Alerta\nRajoy dimiteix com a President del Partit Popular\nL’expresident del Govern i president del PP, Mariano Rajoy, ha anunciat aquest dimarts que s’anirà després de la celebració d’un congrés extraordinari per elegir el nou líder del PP després de perdre la moció de censura que ha desallotjat al Partit Popular del Govern. “Durant 37 anys he servit al partit en tota classe de […]\nL’expresident del Govern i president del PP, Mariano Rajoy, ha anunciat aquest dimarts que s’anirà després de la celebració d’un congrés extraordinari per elegir el nou líder del PP després de perdre la moció de censura que ha desallotjat al Partit Popular del Govern.\n“Durant 37 anys he servit al partit en tota classe de càrrecs. Cap d’aquests càrrecs els he sol·licitat, per cap he barallat per desplaçar a ningú, m’he limitat a complir amb el meu deure. I ara penso que ha arribat el moment de posar punt final. el PP ha de seguir avançant sota el lideratge d’una altra persona. És el millor per al PP, per a mi i per a Espanya. Vull donar-vos les gràcies per la vostra ajuda i en tota classe de circumstàncies “.\n“No m’imagino la meva vida sense el PP, és la meva vida i vull que segueixi sent-ho, i allà on em trobi seguirà amb vosaltres en el camí que el partit transiti i des del primer moment a l’ordre de qui trieu i amb la lleialtat que la meva consciència i els meus 40 anys aquí m’exigeixen “, ha conclòs en un missatge vetllat a José María Aznar.\nEl relleu es produirà en un pròxim congrés del PP, per al qual encara no ha data.\nRajoy ha deixat la seva renúncia per al final. Abans, ha repassat la seva tasca de Govern i ha criticat la moció de censura de Pedro Sánchez: “El Govern del PP va ser censurat per un desordenat conjunt d’organitzacions polítiques. La primera valoració del que ha passat és que governarà algú que ha perdut les eleccions, governa el país algú rebutjat pels espanyols, que no ha guanyat unes eleccions mai “.\nTags: #dimissió #featured #partit popular #PP #rajoy\nNo t’agrada que governi qui no guanya les eleccions?? Diga-li moció de censura, diga-li 155. Mariano, tu també has volgut governar a on no has guanyat. Has pres de la teva propia medicina. Visca la república!


Som a l’era digital. Vivim envoltats de pantalles i exposats a un bombardeig constant d’imatges, creacions visuals que reprodueixen fets reals, quotidians, però també universos imaginaris i realitats virtuals. Imatges fantàstiques que a Pixel es posen al servei de l’art en viu. Lúdic, alegre, poètic, l’espectacle proposa un diàleg vertiginós entre dos mons, el de la dansa i el del vídeo interactiu –d’Adrien M / Claire B–. Una experiència màgica. Acompanyarà l'espectacle un taller sobre tecnologia en l'escenari.\nFigura del hip-hop, Mourad Merzouki inscriu el seu treball en la cruïlla de múltiples disciplines. El coreògraf recorre a les tècniques del circ, les arts marcials i plàstiques, eal vídeo i a la música en directe per obrir nous horitzons a la dansa. És director del Centre chorégraphique national de Créteil et du Val-de-Marne.\nLa companyia Adrien M / Claire B, codirigida per Adrien Mondot i Claire Bardainne, fusiona als seus espectacles les arts escèniques i les numèriques, posant el cos humà sempre al centre de les imatges.\nEls artífexs de Pixel donaran un taller de mapping i dansa el dia 20 de març.\nEl Centre Nacional de coreografia de Créteil i Val-de-Marne / Käfig Company, dirigit per Mourad Merzouki, està finançat per l'Oficina d'Afers Culturals Regionals d'Ile-de-France, Ministeri de Cultura i Comunicació, el Departament de Val-de-Marne i la Ciutat de Créteil. Rep l'assistència de l'Institut Français per a les seves gires internacionals.\n23 març a les 21:00h\nRémi Autechaud, Rachid Aziki, Kader Belmoktar, Marc Brillant, Daravirak Bun, Antonin Tonbee Cattaruzza, Elodie Chan, Sabri Colin, Ibrahima Mboup, Maxime Thach, Paul Thao i Médésséganvi Yetongnon\nDirecció de vídeo\nAgathe Poupeney, Patrick Berger, Laurent Philippe


Ajuntament de Malgrat de Mar/Pla d'Actuació de Mandat (PAM)\nData i hora oficials: 01/07/2022 15:25\n/ Pla d'Actuació de Mandat (PAM)\nPer primera vegada, Malgrat de Mar disposarà d’un Pla d’Actuació Municipal (PAM), elaborat conjuntament per l’equip de govern i el personal tècnic de l’Ajuntament de Malgrat de Mar.\nEl PAM és el nostre compromís amb els malgratencs/ques, el full de ruta que recull els principals objectius de l’acció de govern i que marca el camí fins al 2023.\nAquest document s’ha treballat durant mesos entre les diverses regidories i es presenta justament ara, amb l’objectiu d’adaptar-se a les circumstàncies actuals i a les conseqüències que ha comportat la pandèmia de la Covid19 per a poder-les\nafrontar conjuntament tenint en compte l’Acord per a la recuperació econòmica i social del municipi.\nPer tant, és un document realista a les circumstàncies actuals i que servirà per afrontar els reptes dels propers mesos i anys basats en 5 grans eixos centrals:\nImpulsar un creixement economic i sostenible amb capacitat de generar treball digne i atraure nova inversió.\nMillorar el benestar i la qualitat de vida de la ciutadania.\nContribuir a garantir la cohesió social i a reduir les desigualtats.\nPromoure un desenvolupament sostenible de la trama urbana i de l’entorn.\nEsdevenir progresivament una smartcity de la mà d’una administració més propers, eficient, transversal i innovadora.\nAquests 5 eixos es desenvolupen amb més de 170 actuacions concretes que us convidem a consultar en aquest document i a fer un seguiment de les avaluacions que anirem fent per mostrar el grau d’execució dels compromisos adquirits amb la\nAquest document és un exercici de transparència i informació davant de la ciutadania i, des de l’Ajuntament de Malgrat, ens comprometem a treballar per a fer-ho realitat per a tenir un Malgrat més prosper.\nConsulteu el PAM i el seu estat d’execució\nData i hora de la darrera actualització d'aquest contingut: 09-04-2021 14:54


Ja podeu comprar les entrades per A.K.A. - Associació d'Espectadors de Teatre del Mercat Vell\nJa podeu comprar les entrades per A.K.A.\nUn monòleg brillant sobre el món de l’adolescència i el rebuig de la diferència.\nL’Espai Escenari és una nova oferta d’espectacles no inclosos dins la programació trimestral i, per tant, fora d’abonament (llevat dels socis de la modalitat “total”) que posarà en marxa l’Associació d’Espectadors aquesta temporada de manera experimental.\nEs tracta d’oferir un tipus d’espectacle diferent (propostes de teatre o música de petit format, de vegades experimentals o alternatives) que difícilment tindria cabuda dins de la programació estable.\nPER COMPRAR CLIQUEU AQUÍ.


Xàtiva inaugura el nou Centre d’Interpretació de l’Espai Borja - Portal de Xàtiva\nInicio Destacado Xàtiva inaugura el nou Centre d’Interpretació de l’Espai Borja\nLa inversió, de 60.000 euros, es complementa amb la subvenció de 80.000 euros procedents de Turisme CV per promocionar la marca Territori Borja\nXàtiva ha inaugurat aquest dijous el nou Centre d’Interpretació de l’Espai Borja, situat a la capella de l’Antic Hospital de la ciutat, a la Plaça Calixte III, que porta per nom precisament el d’un dels dos Papes xativins. La inversió total per condicionar l’emplaçament ha sigut de més de 60.000 euros, la meitat dels quals han estat finançats per Turisme Comunitat Valenciana. L’espai, que tindrà entrada gratuïta, s’obrirà de dimarts a dissabte d’11 a 14h i de 17 a 19h, i els diumenges d’11 a 14 hores.\n«Per fi veu la llum aquest nou Centre d’interpretació Borja, l’objectiu del qual és potenciar els valors turístics associats a la família Borja i fer valdre la nostra història com a un fet diferenciador que augmente l’atractiu de la nostra ciutat com a destinació de turisme cultural», ha manifestat l’alcalde de Xàtiva Roger Cerdà, qui ha afegit que el que es pretén és «implementar una estratègia d’acció que done impuls a la comercialització de productes turístics culturals a Xàtiva, agrupats al voltant de l’eix temàtic argumental basat en la família Borja i a la promoció de la ruta temàtica, posant en valor el fet de que Xàtiva és l’única ciutat fora de Roma on han nascut dos Papes».\nPer la seua part, la regidora de Turisme, Raquel Caballero, ha expressat que «gràcies a les subvencions de Turisme Comunitat Valenciana hem pogut millorar i ampliar l’espai Borja, convertint-lo en un centre d’interpretació que ens permetrà posicionar Xàtiva com a bressol dels Borja i ampliar així l’oferta turística de la nostra ciutat».\nAmb aquest espai es posa en valor un lloc emblemàtic de la ciutat com és l’antiga capella de l’Hospital Reial, amb la finalitat de configurar un producte turístic cultural a Xàtiva. L’objectiu d’aquest espai Borja és convertir-se en un espai de coneixement i difusió de la història i la seua vinculació a Xàtiva d’una de les famílies més importants del Renaixement a nivell internacional, dotant-lo de tots els serveis d’atenció al visitant necessaris per divulgar el patrimoni històric local.\nLa tematització de l’espai incorpora a la visita recursos museogràfics moderns i sensorials que tenen com a finalitat la d’adaptar l’espai a les noves exigències de la demanda per a captar més públic. Les propostes expositives permeten distints nivells de lectura de forma que resulten comprensibles i atractives per a persones de totes les edats i nivells d’especialització.\nLa sala està dominada per un bosc de panells gràfics amb monitor integral, que permet al visitant explorar els distints recursos i productes turístics sobre els moments de la història que ofereixen tant Xàtiva com els Borja. També hi ha disposats dos panells representatius dels dos Papes Borja, Calixte III i Alexandre VIé, i l’espai està il·luminat mitjançant tecnologia led per generar un ambient acollidor. Un vinil cobreix la porta principal, i també s’han ubicat bancs de cortesia tant per a adults com per a xiquets. La tematització de l’espai garantirà l’accés i l’ús de l’equipament per a totes les persones, especialment per a aquelles de mobilitat reduïda o amb limitació sensorial.\nActuacions Territori Borja\nA més a més, Turisme Comunitat Valenciana també ha aprovat una subvenció de 80.000 euros, emmarcada en el conveni «Territori Borja», per tal de promocionar la marca del producte turístic. La finalitat és cohesionar i posicionar aquesta marca «Territori Borja» alineada amb les estratègies turístiques del producte i d’atenció al turista.\nTurisme Comunitat Valenciana determinarà els recursos i l’oferta capaç de generar experiències atractives als visitants de Xàtiva en el curt termini, amb la incorporació de membres i el posicionament del producte en el mercat. Aquesta subvenció també contribuirà a implementar la marca Territori Borja, aplicant un pla de comunicació i posicionament del producte turístic, dissenyant i produint suports sobre la base del producte turístic i de la difusió a les xarxes socials.\nA més a més, el gros de l’ajuda es destinarà a posar en valor l’oferta turística dels esdeveniments sota el paraigües «Territori Borja», amb un treball que permeta coordinar els esdeveniments culturals i gastronòmics de major rellevància de Xàtiva, estructurant-los en clau turística i desenvolupant una estratègia de comunicació dels mateixos a fi de generar noves demandes cap a la ciutat, associades a aquests esdeveniments. Entre les accions proposades es troben algunes vinculades a la música, el teatre o les exposicions, amb accions que es poden plantejar tant a nivell nacional com internacional.


espeleobloc: Espelunga de Meyodía 21 i 22 de gener 2012\nEspelunga de Meyodía 21 i 22 de gener 2012\nDesprés de dues setmanes, els integrants del “Mediodia Team” no poden viure amb la incògnita de les galeries que s’amaguen a la finestra existent a la part alta del Suco-Pou, i decideixen escapar-se de nou a les entranyes del massís de Vernera.\nEl dia 21 de gener de 2011, en Jordi Codina, en Josep Colomo i en Francesc Subiranas (del SIE de CEA) juntament amb l’Eduardo Mir (CE8), al voltant de les 11 h del matí fan entrada per la boca intermitja del sistema (l’Espelunga del Meyodia) en direcció al Suco-Pou, per tal de finalitzar-ne la seva escalada i accedir a les galeries que s’aprecien a la seva capçalera. Un cop a la base de l’últim ressalt d’aquest colossal pou, en Colomo es regala amb unes “arriscades” però necessàries tasques de sanejament, doncs la rampa d’accés a la base del desplom culminant del pou presenta múltiples blocs innestables i perillosos per la ruta d’ascens habilitada.\nUn cop els 4 membres es troben a la base del desplom que els separa de les galeries pendents de descoberta, fent us de les més avançades tècniques d’escalada artificial contemplades per l’escola moderna (pas dret sobre espatlles amb balanç controlat per tercer), aconsegueixen assolir la capçalera del Suco-Pou, comprovant que efectivament, d’allà en surt una nova galeria.\nTot seguit, els 4 espeleòlegs, ja posseïts per l’afany d’exploració de noves galeries, es disposen a fer-ne la topografia. La Galeria del Canicross (batejada per els mateixos descobridors), s’inicia resseguint el recorregut sinuós de la base d’un meandre amb clars signes d’erosió, resseguint el curs d’aigua de manera ascendent, alternant els passos per la part mes baixa del meandre i els trams on aquest obliga a passar per terrasses elevades d’estètica imponent. Tots seguit, i després de nombroses bifurcacions, la galeria principal es veu afectada per successius esfondraments tectònics que fan alternar els passos baixos per l’inferior de blocs i els passos més elevats per sobre els mateixos. Finalment la galeria principal esdevé un meandre estret d’avanç dificultós i se’n desisteix la topografia.\nDesprés de fer la topografia d’una ramificació de la galeria principal i comprovar les diverses bifurcacions pendents, els integrants de l’exploració decideixen desfer el camí cap a la boca d’accés i després d’un treballat i fatigant retorn surten a l’exterior a les 4 de la matinada del dia 22 (després de 17h d’exploració).\nTopografiat en aquesta sessió: 543m\nTotal del Sistema de la Peña del Mediodía: 28.695m de recorregut i un desnivell de 902m.\nPer copsar la complexitat del Sistema de la Peña de Mediodía, us mostrem unes imatges d’una part dels cabals que hi circulen. Procedeixen tant d’infiltracions de diverses plataformes fortament carstificades que es situen per sobre dels trajectes subterranis; la ruabe, napazal, zona de les X, etc, com de pèrdues de torrents exteriors.\nDins del sistema majoritàriament mantenen la seva independència sense confluir en un únic col·lector.\nEtiquetes de comentaris: Campanyes SIE, Grans Cavitats, Topo, Vernera\nLluís Auroux 6 de febrer de 2012 a les 9:29\nEnhorabona a aquests xicots tan arriscats.\nL. Almela 6 de febrer de 2012 a les 12:02\nEnhorabona companys per aquesta feina tan gran.\nI a seguir així.\nJesús 6 de febrer de 2012 a les 23:25\nMOLTES FELICITATS!!! Esteu/em d'enhorabona per les noves galeries del sistema...que va ceixent a passos de gegant.\nQue consti que ja he passat les dades de la topo en un full en brut, sols per veure quines direccións prenen les noves galeries. veig que va per bon camí....\nmolt bona exploració i a per mes metres!!!...o Kilómetres.


Nostàlgic per devoció i convençut que el futbol morirà el dia que Xavi Hernández pengi definitivament les botes, en Lluís Vilaró és un periodista que treballa a Vallès Visió. Influït enormement per aquella TV3 amb noms com Joaquim Maria Puyal o Thomas Magnum, es dedica a cercar la notícia per l'orient i l'occident del seu Vallès natal. Ha estat a l'Agencia Catalana de Notícies, Catalunya Ràdio, Ona Catalana o Canal Català, entre d'altres. Li agrada pensar que es fixa en allò que ningú més es fixa i acostuma a somniar despert durant bona part de les hores del dia. Mai va guanyar els Jocs Florals de la seva escola. I ara ha decidit jugar-se-la amb el projecte 'En Procés'.


La torrentada tràgica de Mallorca provoca una onada de solidaritat\nImatges de les conseqüències de la tempesta de Llevant ISAAC BUJ\nBarcelonaDimarts a la tarda unes pluges torrencials localitzades en una zona molt concreta del Llevant de Mallorca va acabar provocant 10 morts i diversos ferits i desapareguts –entre ells un nen de cinc anys–, i danys materials encara difícils de calcular. Segons han explicat els meteoròlegs, no és tant que l'aiguat fos excepcionalment intens sinó que la tempesta es va quedar estàtica sobre aquests pobles del nord-est de l'illa i es va regenerar diverses vegades, cosa que va comportar acumulacions de pluja de més de 200 l/m(2 )en 4 hores. Això explica el desbordament dels abundants torrents. En el cas de Sant Llorenç del Cardassar, la població més afectada, n'hi conflueixen dos, que, en ajuntar-se, van acabar inundant amb fúria bona part del poble.\nEls danys materials són importants, però el que és dramàtic en aquesta ocasió és que hi ha moltes víctimes mortals i encara és possible que pugui créixer la xifra, ja que se sospita que hi pugui haver persones atrapades en el cotxes que va arrastrar el torrent fins al mar. Ja hi havia hagut altres torrentades intenses i fins i tot el 1989 hi va haver una gran tempesta que també va acabar provocant quatre morts a la mateixa zona. És, doncs, un fenomen conegut que els experts diuen que podria ser més habitual en el futur a causa del canvi climàtic. Passa el mateix també a la zona del Maresme i a altres zones de Catalunya, on són habituals aquestes riuades intempestives a la tardor.\nTot i que encara és d'hora per saber si en aquesta ocasió hi ha elements específics que haurien pogut evitar els estralls d'aquesta excepcional torrentada, pel que ha passat en altres ocasions sabem que és necessari extremar les mesures de protecció i prevenció, ja que són fenòmens que esdevenen més perillosos quan hi ha una urbanització excessiva o mal planejada, quan persones poc conscients del perill cometen imprudències o quan els avisos de prevenció es fan massa tard. No hi ha res que indiqui per ara que en aquest cas s'hagi donat alguna d'aquestes circumstàncies, però passats els primers moments de suport a les afectats i de dol per les víctimes, caldrà analitzar què va passar i, sobretot, què es pot fer per evitar que en el futur es repeteixi una tragèdia com aquesta.\nDe moment, el que cal remarcar, a més de l'esforç dels diversos serveis d'emergència que participen en l'operatiu, és l'allau de solidaritat ciutadana immediata que ha arribat de múltiples maneres a la zona afectada des dels altres pobles de l'illa, i també des de fora de les Balears, fins al punt que hi hagut queixes perquè els voluntaris tenien dificultats per accedir a la zona. L'administració balear ha respost també amb celeritat creant una oficina que a partir d'avui mateix oferirà suport als afectats perquè rebin la indemnització que els correspon després que avui es declari la zona catastròfica. La presència ahir de Pedro Sánchez va ser immediata i justificada, i només va sorprendre la mena de cursa per ser el primer que va exhibir el líder del Partit Popular, Pablo Casado, sempre alguns minuts per davant del president del govern espanyol en les diverses zones afectades. Esperem que no es faci electoralisme a costa de la tragèdia del poble.\nriuada innundacions Mallorca Aiguats Mallorca Sant Llorenç des Cardassar Llevant


L'AGRÍCOL - Centre Artístic del Penedès: 2017\nUs invitem a la xerrada i col·loqui amb l'activista Gustavo Castro el proper divendres dia 20 d'octubre a les 19'30.\nPublicat per Joan Cuscó Clarasó. a 16:26 Cap comentari:\nDes del Centre Artístic del Penedès, l’Agrícol, volem expressar el nostre compromís amb la democràcia i amb el dret a l’autodeterminació.\nEls darrers anys hem donat suport al referèndum i al procés sobiranista en tots aquells àmbits i moments en que se’ns ha demanat o en què ens pertocava com a entitat cívica i social (com el Pacte Nacional pel Referèndum). Avui, en vistes a la degradació democràtica a què estem sotmesos els catalans, volem refermar el nostre compromís amb la democràcia i amb la llibertat d’expressió i d’associació. Volem remarcar que qualsevol legalitat democràtica es fonamenta en una legitimitat popular i que el procés sobiranista que estem vivint és ple de legitimitat i de voluntat de legitimitzar una nova democràcia més ferma i millor. Que la democràcia és un sistema perfectible i que les lleis no són ni eternes, ni immutables, ni dogmàtiques. I, sobretot, que cap llei no pot menystenir i constrenyir la llibertat de pensament i d’acció (com passa aquests dies). Qualsevol llei es pot transformar o abolir sempre que, com és el cas, hi hagi una àmplia majoria que reclami repensar la legitimitat sobre la que se sustenta.\nLa denominada “Transició” espanyola (de la dictadura a la monarquia parlamentària) es va fer en un context molt determinat i és plena de mancances que avui són un pes inaguantable per a la majoria de la ciutadania de Catalunya i per al nostre autogovern.\nEncoratgem a tothom a treballar per a construir un país més just, més plural i més lliure i recolzem totes aquelles persones que pel seu càrrec polític o per la seva feina a l’Administració pública són perseguides i atemorides de manera injusta i injustificada per les seves idees i per complir amb els compromisos adquirits amb la ciutadania les darreres eleccions al Parlament de Catalunya.\nJoan Cuscó i Clarasó com a president i en representació de la Junta directiva i dels socis del Centre Artístic del Penedès, l’Agrícol\nVilafranca del Penedès, 21 de setembre de 2017\nPublicat per Joan Cuscó Clarasó. a 14:36 Cap comentari:\nEtiquetes de comentaris: Informació, Notícies, Socis\nQuè podem escoltar al Vijazz 2017?\nDins del cicle "A l'Agrícol parlem de música" aquest dissabte a les 7 de la tarda Àlex Cassanyes farà un recorregut per les principals propostes del Vijazz d'enguany amb recomanacions i breus audicions orientatives\nGuardonat internacionalment en tres ocasions, Àlex Cassanyes guanya el 1er premi al "The 1st Annual Young European Bigband Composer Competition" a Copenhagen (2013) amb l'obra After The Dawn. L'estiu de 2014 guanya el 1er premi al "XXVII Concorso Internazionale de Composizione per Orchestra Jazz" dins el marc del Festival de Jazz de Barga a Itàlia, amb la peça Horizontal Balance. I també a finals de 2014, guanya el 1er premi al concurs d'arranjaments del "XXXVè Festival Internacional de Jazz" de Granada amb l'arranjament de la popular catalana El Testament d'Amèlia.\nLlicenciat en composició per la Escola Superior de Música de Catalunya, Àlex Cassanyes ha pogut estudiar amb diferents mestres i recentment amb l'arranjador italià Duccio Bertini i el compositor nord-americà John Hollenbeck.\nActualment el seu projecte més rellevant és la composició per a Big Band que és el que està nodrint el repertori de l'Àlex Cassanyes Big Band Project, una orquestra de jazz en format clàssic però amb intencions més contemporànies.\nAquest darrer maig de 2017, Àlex Cassanyes va formar part com a ponent del Symposium de la ISJAC (Internacional Society of Jazz Arrangers & Composers) celebrat a Tampa (Florida) presentant una de les seves obres, la qual va ser comentada per la compositora de jazz americana Maria Schneider, guanyadora de 5 premis Grammy.\nÀlex Cassanyes és profesor i director de les big bands de l'Escola Municipal de Música Maria Dolors Calvet de Vilafranca.\nPublicat per Joan Cuscó Clarasó. a 18:22 Cap comentari:\nCarmen de Bizet al "Parlem de Música"\nEls dies 20 i 21 de maig l'Agrícol dedica el Cicle "A l'Agrícol Parlem de música" a Carmen de Bizet. El dissbate a les 19h, a l'Agrícol, xerrada a càrrec de David Puertas i el diumenge a la tarda anirem a veure l'òpera al Teatre de l'Atlàntida de Vic.\nCarmen és considerada l’obra més important de Bizet i la culminació del seu desenvolupament artístic. Tot i que el seu èxit no va ser immediat i Bizet va patir moltíssim degut a la mala acollida entre el públic, amb el pas del temps s'ha convertit en una de les seves òperes més famoses i conegudes.\nDavid Puertas és músic i periodista . La seva dèria és la divulgació musical, activitat que principalment exerceix des de les aules de l’ Institut Can Puig de Sant Pere de Ribes. Ha impartit cursos a la Universitat Pompeu Fabra, a la Ramon Llull, a la Universitat de Barcelona i a diferents escoles de música i conservatoris de Catalunya. Ha estat responsable de documentació musical de l’Orquestra Simfònica de Barcelona i Nacional de Catalunya (OBC) i productor/conductor del programa “Fes ta Festa” de Ràdio 4, feina per la que va rebre el Premi Sant Jordi al millor programa en català.\nCom a intèrpret ha format part de diverses agrupacions –entre les que destaquen l’OBC, la Cobla Mediterrània i el conjunt de música minimalista Air Ensemble– amb les que ha enregistrat més de 40 discs.\nCom a compositor ha guanyat diversos concursos, com el Premi Pallars (1992), el Premi Mollet (1994) o el Premi Dalí i Gala (1999), i ha rebut encàrrecs com el de l’Ajuntament de Barcelona per la presentació del Forum de les Cultures 2004, o el de Catalunya Ràdio en motiu del 10è aniversari de l’emissora.\nDestaquen les seves publicacions 100 coses que has de saber de l’òpera, Em dic Eduard Toldrà , La música de la JONC, Abans i després del concert, Notes de concert, Anem a concert, Sidokus: el sudoku ,etc\nEn la vessant de compositor ha publicat diverses obres per a diferents formacions instrumentals.\nPublicat per Joan Cuscó Clarasó. a 12:02 Cap comentari:\nPublicat per Joan Cuscó Clarasó. a 18:18 Cap comentari:\nUn dels noms de la història del Centre Artístic del Penedès, l’Agrícol, que cal recordar és el de Salvador Mata del Racó i Puig (1859 – 1933), qui entre els anys 1906 i 1908 i el 1925 en va ser el president. Salvador Mata era un farmacèutic catalanista que va escriure alguns llibres sobre el vi i que a l’Agrícol (del qual n’era soci des de l’any 1900) hi va fer dues conferències: Estudio de los mostos y vinos en general (19/2/1927); i Acción de los fermentos en los productos agrícolas (1/4/1927).\nSalvador Mata del Racó va tenir una de les seves residències a Cal Girona de la Rambla de Nostra Senyora de Vilafranca (al número 21, ben a prop del Centre Agrícola del Penedès), estudià el batxillerat a Vilafranca (1877), es llicencià en farmàcia a Barcelona (1882) i es doctorà a Madrid l’any 1904 amb la tesi: “Estudio Farmacológico del vino y preparación de vinos medicinales”.\nTotes les seves activitats van estar tenyides pel nacionalisme català i per la vinya i la farmàcia, que eren els camps de coneixement que van marcar el seu tarannà personal i professional. No debades, l’any 1900 La Vanguardia començà a fer-se ressò de les seves incipients aparicions a través de concursos d'empelts de vinya; dels quals en forma part del jurat com a vocal del Centre Agrícola del Penedès, l’Agrícol.\nEl 1907 (quan tancà la farmàcia que havia obert a Sant Pau d’Ordal) va obtenir una menció honorifica pels Premis a Agricultors convocats pel Ministeri de Foment i l’any 1925 va ser nomenat Director del Laboratori Químic de Vilafranca.\nPublicat per Joan Cuscó Clarasó. a 18:16 Cap comentari:\nPublicat per Joan Cuscó Clarasó. a 17:45 Cap comentari:


Gaudeix de lestiu tot evitant els efectes nocius de la calor sobre la salut - Mollet a mà\nGaudeix de lestiu tot evitant els efectes nocius de la calor sobre la salut\n‘Mollet a mà’ et dóna les claus per gaudir de l’estiu sense sortir perjudicat per la calor i per les cremades del sol\nDimecres, 4 d'agost de 2010 | 02:00h\nL'estiu ha arribat i, amb ell, el sol i la calor. És per això que per gaudir d'un estiu complet i sense problemes de salut cal tenir en compte un seguit de factors. I és que els cops de calor són una de les conseqüències més comunes que la calor pot provocar. Així, els símptomes més evidents d'un cop de calor són la febre molt alta, el mal de cap, les nàusees, la set intensa, les convulsions, la somnolència o la pèrdua del coneixement. En aquest sentit, si una persona està patint un cop de calor cal traslladar-la a un lloc fresc, donar-li aigua, mullar-la i ventar-la i, sobretot, posar-se en contacte amb el 061.\nD'aquesta manera, per tal d'evitar els casos de cop de calor cal buscar l'ombra al carrer i evitar sortir al carrer en les hores de més calor i més sol. També és convenient limitar l'activitat física intensa, portar gorra o barret (no ajustat) i mullar-se de tant en tant la cara i la roba. Refrigerar les estances amb un ventilar o l'aire acondicionat, obrir les finestres per afavorir l'entrada de corrents d'aire durant la nit, abaixar les persianes i cobrir les finestres amb cortines o parasols quan hi toca el sol i evitar les aglomeracions en espais reduïts són alguns dels consells més recomanats per alleugerir la sensació de calor quan s'està a casa. Així mateix, evitar els menjars molt calents i sobretot veure molta aigua i ingerir molts líquids pot ser un gran aliat a l'hora de refrescar-se.\nPel que fa a l'exposició al sol, també cal tenir en compte un seguit de consells per aconseguir un bon bronzejat sense sortir-ne perjudicat. Així, cal evitar l'exposició solar entre les 12 i les 17 hores, les hores de més agressivitat del sol. Si es va a la platja és important portar un parasol i posar-se crema un mínim de mitja hora abans de sortir i renovar-la cada dues hores. Els més petits són els més sensibles al sol, i és per això que cal protegir-los amb una crema de factor elevat (mínim 30) i protegir-los amb gorres o barrets i amb una samarreta.


Territori i Sostenibilitat ha millorat el cercador de rutes Mou-te - Sant Cugat Informa!\nInici » Notícies » Notícies Generals » Societat » Territori i Sostenibilitat ha millorat el cercador de rutes Mou-te\n24 Juliol 2015 a 18:00\nAra mostrarà els resultats de forma més senzilla, dinàmica i gràfica\nCercador Mou-te // Imatge cedida per la Generalitat\nEl Departament de Territori i Sostenibilitat ha millorat la versió web i smartphone del cercador de rutes Mou-te que a partir d’ara mostra els resultats d’una manera més senzilla, gràfica i dinàmica. Una de les principals novetats és la millora de la presentació dels diferents resultats, tant a nivell visual com pel que fa a l’agrupació per modes de transport.\nDes del començament surt un mapa on es veuen les diferents possibilitats de transport amb una gràfica i ordenades segons el temps d’arribada. De cada opció de transport en surt la descripció detallada de l’itinerari, els horaris, el temps de durada del trajecte, els estalvis ambientals associats i, quan sigui un bus a la demanda, un símbol d’exclamació on s’informa que s’ha de concertar prèviament i en mostra el detall.\nAltres millores són la possibilitat de poder guardar els itineraris més freqüents de l’usuari amb l’opció Guarda els preferits, compartir-los en xarxes socials o el servei d’autocomplete en fer les cerques.\nEl Departament va actualitzant constantment el cercador de rutes. La última actualització va incloure el vehicle privat com a mode de transport a l’inici i/o final de la ruta permetent itineraris multimodals, i millorar la navegació.\nEl Mou-te es pot consultar tant en entorn web (mou-te.gencat.cat) com en entorn mòbil (gencat.mobi/moute). I es pot utilitzar per a qualsevol desplaçament dins de Barcelona, la Regió Metropolitana de Barcelona i la resta de Catalunya, ja que inclou tota l’oferta de transport públic de Catalunya.\n#cercador #Departament #dinàmica #gràfica #millorar #Mou-te #rutes #senzill #sostenibilitat #territori


I a partir d’ara | La Repera\nI a partir d’ara\nThis entry was posted on 23/05/2010 by Miquel, in 3a jornada, organitzacio, Segell-SPG. Bookmark the permalink.\tDeixa un comentari\nEl dia 12 de maig vam fer una assemblea a l’ateneu Rosa de foc de Gràcia. Es pot descarregar l’acta de l’assemblea a aquest enllaç.\nAquesta assemblea té força valor ja que marca les properes activitats de la Repera. Sempre estem a temps d’afegir activitats i canviar les previstes, però a aquesta reunió ens vam marcar les properes fites per no anar caminant mirant només a ran de terra.\nEn resum el que vam decidir és:\n– Tenir en compte l’Aliança per a la Sobirania Alimentària dels Pobles de Catalunya i la Xarxa Agroecològica en les nostres activitats.\n– Intentar encabir a les trobades de la Repera dos nivells de formació; per una banda a nivell autoformatiu com la majoria d’activitats de la Tercera Jornada de la Repera de Tarroja, i per altra banda un nivell de formació per a introduir el tema a persones que s’afegeixen de fa poc al moviment. Però per aprofitar els recursos i coneixements és important que coincideixin els dos espais.\n– Volem que cada cop més grups de consum, pages@s i “motivats” participin en el moviment “Repera” -ja sigui organitzant, ja sigui participant al bloc,…-.\nEls moments de començar a preparar una Repereta i una Repera, són moments per a reincorporar grups i persones a la organització de la Repera.\nEls processos de coordinació locals -com Cooperatives amb Gràcia- són d’una bona mida per a la promoció d’aquest model de consum, i la Repera pot servir d’eina per a fer xarxa social. El tríptic pot servir també d’eina de consolidació. Es farà una reunió al Juny per a preparar el tríptic; potser aprofitem el material del tríptic per a fer una exposició -si és possible juntament amb Ecoconsum-. Es comenta que potser aquest vídeo és un bon material.\nPer altra banda la motivació de les persones dels grups de consum a participar al moviment agroecològic, pot ser via el tríptic que està previst de fer, i de visibilitzar les activitats que es van organitzant des dels diferents grups de consum.\nDocumentar les Reperes poden servir com a eina de divulgació per a sensibilitzar pel consum agroecològic. La propera repereta podria tenir aquest objectiu transversal i ja des d’ara fem la crida a voluntàries per a que es proposin editar el material.\n– Segell participatiu: ja s’ha enviat el correu per a demanar que a nivell local els grups de consum es trobin i comencin a treballar aquest tema. El dia 31, la reunió de coopes amb gràcia té aquest punt com a principal. Es proposa que les coopes facin en comú els criteris de compra.\n– Fires: La Xarxa de consum Solidari, que va organitzar el Tast, diu que vol que des ja ara es comenci a preparar la fira del Tast de començament de primavera de l’any que ve. I que li agradaria que la Repera i Ecoconsum participi i se la faci seva. Considerem que la prendrem com a data “clau” a la Repera duran l’any, no només de fira sinó també de formació.\nEs podria fer models regionals que un cop establerts es faci més fàcil d’introduir a altres llocs. I que una fira feta podria facilitar la introducció d’altres pagesos que es veuen molt “atabalats” d’organitzar altres fires. Els criteris de les fires haurien d’estar d’acord amb el grup que treballa el segell participatiu.\n– Repereta: es podria fer, cap a la tardor una Repereta amb dos temes, fires i documents de difusió.\n– També es podria fer una repereta de segell cap a l’abril, i la Repera cap a l’octubre del 2011.\nL’acta de la reunió de valoració de la tercera jornada es pot veure a aquest altre enllaç.\n« TALLER SOBRE EL SISTEMA PARTICIPATIU DE GARANTIA\nJornada Comercialització en circuits curts »


El cos únic de docents no té el consens del món educatiu La universitat aposta per facilitar que un mestre...\nEstudiar per projectes es va consolidant a primària com una manera d’entendre l’aprenentatge que, combinada amb altres metodologies, enriqueix l’experiència...\nComunicat del Consell Escolar de Catalunya El model educatiu de Catalunya és una història d’èxit. L’escola catalana ha fet possible...\nJosep-Lluís Rodríguez i Bosch, menció honorífica del XXVII Premi Joan Profitós\nL’amic d’Edu21 ha estat guardonat amb una menció honorífica en el XXVII Premi Joan Profitós, un premi d’assaig pedagògic sota el...\nDarrerament, el debat pedagògic s'ha reactivat impulsat per diversos factors que han confluït en la necessitat de repensar els fonaments i les pràctiques dels centres educatius, en vista dels canvis de tota mena que viuen les nostres societats. Aques\nL’Escola Pia de Catalunya i l’Associació Edu21 signen un conveni de col·laboració\nAntoni Burgaya, Secretari General de l'Escola Pia de Catalunya i Enric Roca, director d'Edu21, van signar el conveni el passat dilluns 3 d'abril a l'Escola Pia de Sitges. L'objectiu del conveni és establir una\nEn educació, l'avaluació dels aprenentatges de l'alumnat encara és un tema sotmès a discussió. Ara avancem cap al que en diem aprenentatges per competències. És a dir, allò que es persegueix ja no és la simple acumulació d'aprenentatges seqüenciats i


L’equip humà de Group Merma li dóna la benvinguda, amb nosaltres tindrà la confiança i el suport d’un grup de Tècnics de diferents àmbits i amb un reconegut prestigi, que han assolit amb els anys un nom i un reconeixement.\nGràcies a la unió d’’aquest grup, que porta anys experimentant en aquest projecte, amb l’objectiu de treballar per trobar i millorar tot allò que representa un problema amb el medi ambient i tot el que l’envolta, aprofundint al màxim amb els tractaments per poder APROFITAR TOTES LES SINÉRGIES QUE GENEREN ELS RESIDUS.\nTenim la il·lusió de poder canviar i millorar, amb totes les innovacions possibles, per un món millor.\nA Group Merma trobarà un tracte personalitzat, on l’assessorament i serà total, amb la garantia i la seguretat d’un seguiment rigorós del procés, per tal d’aconseguir el que més encaixi a les seves necessitats.\nÉs un plaer per nosaltres poder comptar amb vostès.


Un jove resident a Palma mor apunyalat en un local d'Almendralejo\nJosé Rivado s'havia desplaçat a Extremadura per assistir a les noces del seu germà\nUn jove de 26 anys, resident a Palma però natural d'Extremadura, va morir a causa de les ganivetades que va rebre a Almendralejo diumenge de matinada en el transcurs d'una disputa que va tenir lloc a la discoteca Ibiza d'aquesta localitat de Badajoz.\nLa víctima, José Rivado, s'havia desplaçat de Palma a Almendralejo per assistir a la boda del seu germà. L'incident va ocórrer quan se celebrava el comiat de fadrinatge del seu germà.\nEl presumpte autor de la mort es va entregar voluntàriament a la Comissaria de la Policia Nacional passades les dues i mitja del capvespre d'ahir.\nEl succés es va produir devers les cinc de la matinada d'ahir a la discoteca Ibiza. Segons amics de la víctima, ambdós joves es coneixien, però no eren amics. Sembla que la brega va començar a causa d'una sempenta que l'agressor va donar a una jove, amiga de la víctima, que obligà aquest a sortir en la seva defensa en el primer local de copes.\nLa disputa es va agreujar quan arribaren a la discoteca Ibiza. Va ser en aquest local quan es varen produir les dues ganivetades, una en el cor. El jove va sortir de la discoteca i va caure en terra, on va morir minuts després sense que es pogués fer res per salvar-lo.


Els aficionats a 'Grey Anatomy' odien el nou interès amorós de Meredith, però no per la raó que creieu - Entreteniment | Juliol 2020\nD’on prové Ariana Grande i quin és el seu nom real?\n'Breaking Bad': el primer moment en què es va transformar Walter White completament en Heisenberg\nTipus de càncer amb les taxes de mortalitat més altes\nLa connexió interessant entre Ray J i Suge Knight\n'Riverdale': Com se sentien els aficionats sobre la mort de Fred Andrews i l'episodi de tribut de Luke Perry\nPer què molta gent mira el temps real amb Bill Maher a HBO?\nBTS: Jin Sports a Mullet al paquet de felicitacions de la temporada 2020 i ARMY no pot obtenir els seus nous cabells\nEls aficionats a 'Grey's Anatomy' odien el nou interès amorós de Meredith, però no per la raó per la qual penses\nEl món fa temps que plora la mort del doctor Derek Shepherd. D'acord, potser només Anatomia de Grey els aficionats han trobat a faltar el McDreamy, digne de swoon. De totes maneres, fa temps que s’interessa un nou interès amorós per la Meredith Gray d’Ellen Pompeo.\nTot i això, els aficionats desaprofiten el potencial llançament d'aquesta temporada i ha estat difícil vendre-los al reemplaçament de Derek Shepherd.\nL’amor sempre ha estat una cosa complicada per a Meredith Gray\nPensant en quan Derek (Patrick Dempsey) encara era viu, la seva relació, per molt digna que fos digna de contes de fades, encara tenia la seva part d’alternats. Molts alts i baixos. Tota la sèrie (i la seva malaurada relació) van començar quan Meredith i Derek es van trobar en un bar a prop de l’hospital on ell era metge assistent i ella només començava com a interna.\nMalauradament per a Meredith, Derek ja estava casat. Així va començar el seu romanç de muntanya russa.\nbyron scotts dona\nEntre el drama de simplement treballar junts, i els intents de Derek de treballar les coses amb la seva dona, van tenir un inici lent per tenir una relació exitosa. Tot i que els dos es van casar (nota post-it) es van casar i van començar una família junts, la seva prematura mort a la temporada 11 va deixar a Meredith de nou desgarrat i per ella mateixa.\nMeredith n'ha datat alguns des de llavors\nHi ha hagut dates i la signatura de Meredith és una sola nit des de llavors. Per exemple, Meredith va datar el doctor Will Thorpe a la temporada 12, poc després del pas de Derek. De fet, ell va ser el primer noi que va sortir de la mort del seu marit. En última instància, és per això que una relació no va funcionar entre tots dos, perquè Meredith encara estava massa trencada. Will semblava un noi simpàtic i fins i tot va dir que l'esperaria. Però això encara s’ha de veure.\nAquella mateixa temporada, Meredith va passar algun temps amb Nathan Riggs, però el seu promès, Megan, va tornar a sortir a la imatge de manera inesperada i Meredith el va animar a retrobar-se amb Megan.\nMeredith Gray torna a entrar a la cadira de cites\nLa temporada 15 va comportar alguns canvis per a Meredith. Sobretot, els seus esforços per tornar a l'escena de les cites. Al principi de la temporada, va passar a cegues amb John, interpretat per el favorit del fan Josh Radnor.\njessica alba les millors pel·lícules\nMalauradament, es va queixar de sortir amb les mares soles desesperades, i aleshores es va acabar amb això.\nPerò, malgrat la mala data, va ser l’inici de la recerca de nou amor de Meredith.\nAlguns aficionats no estan contents amb el seu nou interès amorós\nPensàvem que seria només una lleial exigència a Derek que impediria als fanàtics d’abraçar el nou home de Meredith. Però, aquest no és l’únic motiu pels que els espectadors no donen suport a la nova relació de Meredith amb Andrew DeLuca. A mesura que es publiqui la temporada 16, serà interessant veure si els espectadors són capaços de deixar-se al darrere d’aquest romanç en auge.\nL'usuari de Reddit Crazycatgirl16 assenyala que els escriptors semblen fer servir nous caràcters per apedregar una línia argumental avorrida. '... treuen la presentació de la targeta de personatges, tot i que ja tenim un repartiment prou gran'.\nElla es lamenta en un tauler de missatges dedicat a detectar la falta d'originalitat en els darrers episodis de Grey. Entre les queixes més habituals hi ha massa embarassos 'sorpresos' i un ús excessiu de la línia argumental del 'triangle amorós'.\nels noms dels nens de duggar en ordre\nAmbdues queixes van arribar a casa al front de Deluca. No només va ser un nou personatge del programa per a la temporada 15, sinó que també va ser un dels dos homes que van apostar per l’afecte de Mer. El triangle existia entre Meredith, Deluca i Link. En última instància, Deluca és l’afortunat guanyador del cor de Meredith. Per ara.\nPerò, Deluca sí que té una mica de suport\nAlguns aficionats han estat convertits al costat del Deluca, potser es mouran més a mesura que continuï la temporada.\nL’anatomia de Grey s’ha renovat tant per a la temporada 16 com per a la 17a. Veurem quant dura la relació amb MerLuca.\nLa BTS es dissoldrà després de complir les forces militars?\nLa relació de Tiffany Trump amb Donald Trump és realment difícil ara mateix


Gotes d'Isnel: Habitació 112\nLes hores passen tan lentes, en un hospital, que tafanejar en les vides dels altres, encara que no t'agradi, és vital per no morir-te d'ensopiment. I dubtes que li agradi gaire, la feina que fa, a aquella infermera tan malcarada que t'entra a l'habitació a mitjanit -quan el nen, per fi, se t'ha adormit-, obrint llums, apartant cadires a cops de peu i cridant a cor què vols: a veure, a veure, aquest bitxo, si es pren l'antibiòtic com un home gran!!! L'antibiòtic, te'l donaria jo a tu, cridanera, més que cridanera! Un porró ben ple! I et despertaria enmig de la migdiada, a veure quina cara hi poses! I que no em diguin que s'ha de fer així, perquè l'endemà en va venir una altra, dolça com un panellet, que em va medicar el nen tan suaument, a les fosques i sense gairebé ni respirar, que el petit ni se'n va adonar. I t'imagines la primera infermera entrant a casa seva després del torn de nit i començant a repartir renecs i crits a tort i a dret, donant puntades de peu al gos i tancant calaixos amb claus de judo. I t'imagines la segona obrint la porta del seu pis amb un somriure als llavis, carregada de panets i croisants, acabats de sortir del forn, per a tota la família i aixecant persianes amb la mateixa cura que si brodés un clavell damunt d'un drap de lli.\nPerò tot plegat no és res més que una suposició. Com la que et fas quan observes de reüll l'altre nen de l'habitació, amb la mare amb vel i túnica fins els peus, sense entendre ni gota de català, i que necessita que sigui el seu propi fill de cinc anys, el malalt, qui faci de traductor entre ella i el metge. I penses: pobra! I et puja una mica miqueta de llàstima. I després arriba el pare, xampurrejant castellà. ¿Señora, usted vigilarme niño un momento mientras yo acompañar mujer a casa? Li dic que sí, perquè m'imagino que tenen problemes de transport, o que han d'anar a portar els altres fills a escola, o... M'imagino massa coses, jo. Perquè la vigilància altruista al nen del llit del costat s'allarga, i allarga, i allarga... I passen l'esmorzar, i passen el dinar, i passen el berenar. I jo dono, doncs, dos esmorzars, dos dinars, dos berenars. Fins que arriba una infermera -una de nova- i em pregunta on són els pares del nen del llit del costat. Li dic que no ho sé. I ella, molt seriosa, es mira el rellotge i diu: Si d'aquí a mitja hora no han arribat, aviso la policia, que això és abandonament.\nViure uns dies en un hospital és com submergir-te de ple en un món absolutament paral·lel a la vida quotidiana. Els horaris van diferents; els menjars no tenen res a veure amb els que et fas tu; els sorolls són desconeguts i atemoreixen; els estris i mobles que t'envolten no s'assemblen gens als estris i mobles que t'acompanyen normalment; les converses entre metges i infermers sembla que siguin en un idioma estrany, com si estiguessin codificats; els veïns d'habitació, o de passadís, o de sala d'estar, malgrat no conèixer'ls de res, comparteixen amb tu els moments més delicats i íntims d'aquests dies; et veus obligat a posar tots els teus temors, totes les teves pors i tots els teus dubtes en unes persones de qui ho desconeixes tot: si donen puntades de peu al gos o si entren a casa amb un esmorzar ben dolç per a tota la família. I, de vegades -només de vegades i per uns instants- et sents tan sol com el nen del llit del costat.\nPublicat per isnel a 21:26\nOstres, quin greu em sap que mentre tu passaves tot això jo estés tan tranquil visitant platgetes.\n3 d’octubre de 2007, a les 22:47\nLlegint això, m'he espantat de debò, perquè he pensat: un altre cop a l'hospital? Després ja he respirat en veure que relataves dies passats, angoixants, però passats. I que bé que ho descrius, com sempre. Un petó per a tu i un altre per l'angelet ros que té la sort de ternir-te per mare.\n3 d’octubre de 2007, a les 22:54\nEps! Que l'Oleguer ha estat malaltelt? Espere que ja estiga bo i amb aquell somriure trapella que traspua en totes les fotos.\nDues abraçades, Isnel!\n3 d’octubre de 2007, a les 23:23\nI quan el malson ha passat i tornes a ser a casa i contemples el son plàcid d'aquella carona dolça i et sents acompanyada de les olors i els colors de la teva llar, llavors penses: "Com a casa no hi ha res!"\n4 d’octubre de 2007, a les 0:15\nNo te'n sàpiga pas ben gens, de greu, dèric, només faltaria!!! Mira, farem una cosa: el dia que jo me'n vagi a Menorca (tota sola, i només amb un llibre, una llibreta i un llapis)per passar-hi quinze dies, et deixo el nen. Què me'n dius? ;D\n5 d’octubre de 2007, a les 14:08\nDies passats, omar, sí. Però ara hi ha un diagnòstic nou, fresquet, de només un parell d'hores: varicel·la. Au, una setmana més sense cole!!!! Grrrgggggggggg!!!!!!!!!\n(Poc que me'n recordava, ja, que els nens tenen aquestes "coses"....:(\n5 d’octubre de 2007, a les 14:10\nDoncs, sí, giorgio, com li deia a l'omar, ho estava, després ja va estar bo, i ara toca malaltia nova. En tot el setembre, entre pitus i flautes, només ha anat quatre dies al cole nou. I, d'aquests, dos el vaig haver d'anar a buscar abans perquè ja no estava fi. Jo vull una excedènciaaaaaa......... (de la feina, sí, no pas de mare, que consti eh?)\n5 d’octubre de 2007, a les 14:14\nQuanta raó, ramon! Com a casa no hi ha res! En moments així, ho trobes a faltar absolutament tot, fins i tot els crits dels veïns, o els plors dels nens de la casa del costat, o els lladrucs d'aquell gos tan pesat de dos cases més avall.\n5 d’octubre de 2007, a les 14:15\nIsnel, per tal que no et desanimis (o sí, però passa) el meu fill gran ha tingut:\nGastroenteritis als dos mesos i li va durar el sarau fins cap als 14 mesos després de córrer cada dos per tres a l'hospi.\nOperar carnots i drenatge orelles. Més hospi.\nAls 5 anys meningitis bacteriana, va anar d'una hora que no ho expliquem, sisè sentit de mare.\nAls 7 anys: Primera crisis epil.lèptica, tacs, ressonàncies, electros, 4 anys de tractament "i ha de fer vida normal, però que no es posi en situacions de risc, com t'ho menges?)\nAls 12: Inici d'una anòrexia, 14 quilos perduts en dos mesos. Bufffff, a temps, un anyet i superat.\nAls 14: Crisis d'angoixa, tractament i teràpia.\nAls 17: Una malaltia als ronyons que després d'infinites proves i dues biòpsies va ser una malaltia autoimmune i quan estàvem resignats a que s'hagués de controlar sempre més, comença la carrera, va a Barna i als tres mesos desapareix màgicament.\nAra, 20 anys, un quiste al coll que requereix seguiment. Vols que t'ho digui? ÉS UN NOI SUPERCOLLONUT, AMB UNA QUALITAT HUMANA GENIAL, ESTIMAT I VALORAT PER TOTHOM I EL MEU PUNTAL PER AGUANTAR LES CRISIS AMB EL DE 14, QUE TÉ UN TDAH I TRANSTORN DE CONDUCTA, APA, JA TENS LA MEVA CRUA REALITAT DIBUIXADA. Però, vaig cada any de vacances amb les amigues, estudio psicopedagogia, tinc un humor que no me'l treu ningú i sé disfrutar dels bons moments. La vida és dura, però dóna molt a canvi. Va dona, que no serà res, un petonàs.\n5 d’octubre de 2007, a les 22:05\nQuè trista la història del nen del llit del costat... Ànims, que l'Oleguer es posarà bé aviat, només és una qüestió de temps :)\n5 d’octubre de 2007, a les 22:20\nOstres, zel, ara m'has deixat sense paraules... De totes maneres no m'estranya que el teu fill sigui com és, amb la mare que té! Una abraçada, guapíssima!\n6 d’octubre de 2007, a les 10:31\nSegur que sí, bitxo! Gràcies, maca! :)\n6 d’octubre de 2007, a les 10:32\nQuè diuuuuuuuuuuuuuus??? Que ara té la varicel·la, l'Olegueeeeeeeeeeeeeeeeeeeeeer??? Vaaa... descansa una mica, Isnel, que jo me'n cuido tota la tardaaaa!!!\nHola, Oleguereeeeeeeeeeeeeeet!!! Mira què portooo, miraaaaaaaaa!!! Guaita quin bé de Déu de llapis de coloooors!!! Convertirem els remaleïts granets de la varicel·la en rovellooooons!!! Sí, i també dibuixarem arbres i herba i, a la zona del pit i del coll, un cel ben blauuuuuuuuuuuuuuu!!! Vaaa, ja veuràs que serà divertit, jaaaaaaa!!! Ni te'n recordaràs, de la picooooor!!! Dóna'm aquest peuet, dónaaaaa'm!!! Tu comença per aquest genoll, vaaaa!!! Uiiiiiiiiiiii, quina bona collita de rovellons que fareeeeeeeeeem!!!\n6 d’octubre de 2007, a les 16:46\nOstres, Isnel, no sabia que l'Oleguer havia estat malaltet... Espere que es trobe millor i que la variceL·la passe prompte!\nPer cert, com va acabar la història del xiquet del llit del costat? Tornaren els pares a temps???\n6 d’octubre de 2007, a les 20:49\nLlorooooooooooooooooo, que em fas pessigolleeeeeeeeeeeeeees als graneeeeeeeets!!!!! Ai ai ai, juà juàjuàjuà.... Ai, prou, prou, prooooooooooooouuuuuuuuuu!!!!!!!!!!!!!!!!\n6 d’octubre de 2007, a les 21:21\nDons sí, ainalma, coses de nens, primer una hospitalització urgent per un ensurt respiratori, i ara la varicel·la. Una setmana més a casa!\nQuan va tornar el pare del nen del llit del costat, la infermera li va clavar una bronca que el va deixar ben distret. Es veu que s'hi troben molt sovint, que els pares deixen nens ben petits tot el dia sols a l'hospital. Suposo que deuen haver d'anar a treballar, no sé, però creu-me que ho vaig trobar terrible. A sobre que estan malalts, s'han de refiar dels desconeguts familiars del del llit del costat per a tot. Això si troben que els del llit del costat volen estar per ells, és clar!\n6 d’octubre de 2007, a les 21:26\nTres coses, isnel.\n1) Un cop més m'has deixat bocabadat en veure el que ets capaç d'escriure, fins i tot en situacions com aquesta. I ja sé que ho has escrit després, però, tant se val.\n2) Tota una història que de ben segur encetarà llargues tertúlies, la del nen del llit del costat.\n3) I que més podria dir-te, que no sigui desitjar-te una imminent milloria de l'Oleguer (fes-li un petó de part meva).\n7 d’octubre de 2007, a les 0:02\nIsneeeeeeeeeeeeeeeeeeeeeeeeeeeeeel!!! Vine a veure la pintura que ens ha quedat, vineeeeeeeeeeeeeee!!!... D'això... Que diu l'Oleguer que no vol banyar-se mai méééééééééés!!!\n7 d’octubre de 2007, a les 20:39\nbon dia, isnel\n-espero que l'Oleguer estigui millor\n9 d’octubre de 2007, a les 13:10\nLloro! Això li falta a l'Olegueret, que tu el vages convencent perquè no es banye més! Perquè, tu a mi no m'enganyes, eh? que la idea que no es banye és teua, de tan pagat que estàs amb la teua "obra d'art": de cap els dos a la safa, l'Oleguer i tu!\n10 d’octubre de 2007, a les 0:03\nVaja, i jo que et feia a Frankfurt...\n10 d’octubre de 2007, a les 0:16\nEl petó va arribar just el dia que feia l'any i mig, pensador!!! Una abraçada :)\n10 d’octubre de 2007, a les 21:36\nllorooooooooo, què vols dir que l'Oleguer diu que no es vol banyar mai mééééééés??? On t'ho has sentiiiiiiiiiiiiiiiit????\n10 d’octubre de 2007, a les 21:37\nGràcies, mar, quan tingui un moment, passo. Un petó i sort!!! ;)\n10 d’octubre de 2007, a les 21:38\nGiorgiooo!!! Tu també, amb això del bany de l'Olegueeeeeer???? Que no sé pas de què parleu, seeeeeeents???\n10 d’octubre de 2007, a les 21:39\nA frankfurt, litus? Per què? Que hi passa alguna cosa i jo sense saber-ho? ;(\n10 d’octubre de 2007, a les 21:40\nÒndia, Isneeeeeeeeeeeeeeeeeel!!! Però que no veus quina obra d'art ens ha quedat, a l'Oleguer i a miiiiiiiiiiiiiiiiiiiiiiiiiii??? Pintant, pintaaaant, miraaaa quants rovellons i quantes herbes i quin cel tan blauuuuuuuuuuuuuuuuu!!! No t'atreviràs a banyar-lo, oi, després de la feinada que hem tinguuuuuuuuuuuuuuuuut??? Les obres d'art no es banyeeeeeeeeeeeeeeeeen!!! Es que si tu banyes l'Oleguer, jo banyo la Giocondaaaaaaaaaaaaaaaaaaa!!!\n11 d’octubre de 2007, a les 0:23\nDoncs ja l'he banyat, Lloro. Un vist i no vist, però sí. És que ja li tocava, pobret...\n(Ui, quina llàstima, la Gioconda...)\n11 d’octubre de 2007, a les 21:41


Acord de col·laboració entre la Federació Nacional de ASPAYM i Válida sin barreras Acord de col·laboració entre la Federació Nacional de ASPAYM i Válida sin barreras - Valida\nAcord de col·laboració entre la Federació Nacional de ASPAYM i Válida sin barreras\nJosé Ramón del Pino, president d'ASPAYM, i Rubén Gómez, director comercial regional de Válida sin barreras, han realitzat la foto oficial de l'acord entre ambdues entitats a la seu de ASPAYM. Amb aquest acord, es pretén informar i potenciar l'accessibilitat universal, establint sinergies i accions conjuntes que ajudin a millorar la vida de les persones.\nEn aquest acord de col·laboració, ASPAYM es compromet a fer difusió als seus associats i a les seves entitats sobre aquest conveni a més de derivar les consultes que rebi a l'empresa. Válida sin barreras prestarà assessorament gratuït i visites presencials i sense cost als domicilis dels professionals de ASPAYM, així com descomptes a les seves entitats i associats. A més, Válida sin barreras s'encarregarà de realitzar formacions periòdiques en matèria d'accessibilitat i supressió de barreres arquitectòniques a tots els professionals de ASPAYM.


La Gerència d’Atenció Primària organitza la I Jornada de comunicació en salut a APMallorca\nEn el transcurs dels darrers anys hi ha hagut un augment exponencial d’iniciatives independents dels centres de salut de Mallorca en l’ús dels diferents canals de comunicació a Internet, hi trobem experiències pel que fa a la creació de blogs i diferents canals a les xarxes socials: Twitter, Facebook, Instagram i YouTube. Aquest fenomen sorgeix per dos factors: la necessitat de comunicació directa dels professionals sanitaris amb els ciutadans i el fet que la població utilitza cada cop més les xarxes socials.\nEls professionals sanitaris d’Atenció Primària de Mallorca es troben amb la necessitat de difondre continguts de salut fiables i segurs, per tal que els ciutadans puguin tenir cura de la seva salut fugint dels falsos mites o informacions errònies que poden trobar a Internet. Així mateix, el món digital ofereix un escenari perfecte per tractar de conscienciar de la importància d’un ús responsable dels recursos sanitaris per tal de garantir la perdurabilitat del sistema.\nLa Gerència d’Atenció Primària de Mallorca, sensible a aquests canvis i necessitats, vol potenciar i donar suport a la presència dels centres de salut a les xarxes socials com una eina més de visibilitat i comunicació a nivell intern i extern. Seguint aquest objectiu s’ha creat el grup de treball #TuittersAPMallorca, en el qual hi treballen els responsables de les xarxes socials dels diversos centres. Així mateix la Gerència d’Atenció Primària de Mallorca ha organitzat la I Jornada de comunicació en salut a APMallorca, un esdeveniment en el què els assistents podran ampliar coneixements i compartir experiències sobre com comunicar continguts de salut de qualitat a través de la xarxa. Dins de la jornada s'impartiran tres tallers: Gestió d’imatges a les xarxes socials, Coherència en una campanya de comunicació: planificació, creació i gestió d'una campanya de comunicació estratègica i #ComunicaSalutAP a Twitter.\nInformació i inscripcions a l'Agenda APMallorca


Estalvi energètic — Habitatge\nEstalvi energètic https://www.sitges.cat/serveis/habitatge/estalvi-energetic https://www.sitges.cat/@@site-logo/ajun-lat-color.jpg\nMirar la televisió, encendre l’ordinador, dutxar-se, fer un cafè, cuinar o carregar el telèfon mòbil. Les nostres activitats quotidianes suposen –sense que de vegades en siguem conscients– un gran consum d’energia. Consumim energia constantment, ﬁns i tot mentre dormim, i aquesta despesa té una doble vessant: econòmica, per a les nostres butxaques, i mediambiental.\nLa regidoria de Drets Socials, Ciutadania i Igualtat de l’Ajuntament de Sitges, juntament amb l’Oficina Municipal d’Informació al Consumidor (OMIC) posen en marxa una campanya informativa per tal de fomentar la reducció del consum d’energia a les llars però, sobretot, per aproﬁtar millor l’energia que utilitzem. Aplicant petites mesures i sense grans inversions ni grans esforços, podem consumir menys energia i mantenir, alhora, la qualitat de vida i el nivell de confort a casa.\nSer conscients del nostre consum energètic suposa, també, conèixer quins són els nostres drets com a ciutadania en matèria energètica i davant les empreses subministradores, especialment en cas de vulnerabilitat. Amb tot, aconseguirem minimitzar les despeses de la llar i, alhora, reduirem la nostra petjada ecològica.\nAjustem les tarifes a les nostres necessitats reals\nHem d’estar alerta del que ens ofereixen algunes companyies: hi ha ofertes que potser no necessitem i avantatges que no són reals.\nPer ajustar la factura d’electricitat, podem fer-nos una idea de la potència màxima a contractar sumant els watts de totes els aparells elèctrics que podem tenir funcionant alhora. Hi ha eines gratuïtes i intuïtives a Internet que ens ajudaran a fer el càlcul.\nA més, si tenim oportunitat de fer-ho, contractarem la tarifa de Preu Voluntari del Petit Consumidor (PVPC). Addicionalment, si podem concentrar la majoria del consum en les hores de preu més baix, contractarem la tarifa de Discriminació Horària.\nPer ajustar la factura del gas, donarem de baixa tots aquells serveis que ens són innecessaris. També ens acollirem a una companyia de referència i contractarem la tarifa TUR.\nEn el cas de l’aigua, si a casa som més de tres persones, ho notificarem a la companyia.\nApaguem el llum quan no siguem a l’estança. En la mesura del possible, optem per bombetes LED o de baixa consum.\nApaguem els standby, desendollem els carregadors quan no els estiguem usant i aprofitem la llum natural tant com puguem.\nMantinguem l’aixeta en posició de fred. Canviem-la només quan necessitem expressament l’aigua calenta.\nOptem per dutxar-nos en comptes de banyar-nos i regulem la temperatura de l’aigua fins, com a màxim, uns 40 graus.\nQuan cuinem, apaguem el foc i/o el forn 5 minuts abans d’acabar per a què els aliments es coguin amb la calor residual.\nProcurem tenir plena tant la nevera com el congelador; si no és amb menjar, ho podem fer amb ampolles d’aigua. Descongelem amb freqüència.\nA l’hivern, ventilem la casa entre 5 i 10 minuts al dia, preferiblement al matí. Deixem entrar la llum natural i abaixem les persianes quan sigui fosc.\nSi tenim radiadors mòbils, posem-los vora la paret més freda i, si tenim calefacció, la posem, com a màxim, a 21 graus. Si la nostra estufa és de butà, ventilarem cada 2 hores d’ús durant uns cinc minuts.\nLa Llei 24/2015, de referència a Catalunya, prohibeix a les empreses subministradores efectuar talls de subministrament en casos de vulnerabilitat.\nA més, les empreses energètiques (aigua, gas i electricitat) tenen l’obligació d’informar-te dels recursos vigents i de la protecció legal de què disposes en qualsevol avís de tall per impagament.\nPer informar-te amb més profunditat sobre els teus Drets Energètics, pots dirigir-te a Serveis Socials o a l’Oficina de Consum.\nServeis Socials / Joan Maragall, 36 / serveissocials@sitges.cat / 93 894 94 94\nConsum OAC / Nou, 12 / omic@sitges.cat / 93 810 91 00


Illa reconeix que s'han produït "alguns rebrots" Illa reconeix que s’han produït “alguns rebrots” – El Món\nIlla reconeix que s’han produït “alguns rebrots”\n"Ens situem en el pitjor escenari: rebrot a la tardor i sense vacuna", assenyala el ministre de Sanitat\nRedacció 28/05/2020 6:03 pm\nEl ministre de Sanitat, Salvador Illa, ha reconegut que s’han produït “alguns rebrots” de covid-19 aquests dies, com els de Lleida, Conca o la població murciana de Totana, però ha assenyalat que les autoritats sanitàries “han detectat molt precoçment” aquest petit repunt de positius i han controlat “adequadament” les possibles infeccions gràcies a l’aïllament dels contactes.\nDurant la seva compareixença setmanal a la Comissió de Sanitat del Congrés per la crisi del coronavirus, el ministre ha celebrat les actituds de “prudència” dels governs de Catalunya i Múrcia per haver demanat que aquestes zones no passin de fase. “És una actitud de prudència que és la correcta en aquests casos”, ha assenyalat en concret sobre les autoritats catalanes.\nNo obstant això, ha recordat que el brot de Lleida procedeix d’una “actitud incívica” en una festa en la qual hi havia més persones de les que correspon a la fase d’aquesta provínica. “Són actituds que hem de condemnar, no porten enlloc. Hem d’insistir que l’incivisme d’una minoria no posi en risc el que hem aconseguit amb el sacrifici de la immensa majoria”, ha criticat.\nSobre el cas de Totana, ha aplaudit la tasca sanitària del Govern murcià: “Les autoritats van demanar que no passar de la fase 1, van detectar precoçment que hi havia un brot i van traçar contactes pròxims”. Sobre la base d’aquestes experiències, ha afirmat rotundament que “la detecció precoç funciona”, però ha instat a “reforçar-la encara més”.\nSobre un possible rebrot a la tardor, ha assenyalat que ara com ara no hi ha “cap garantia” que es pugui produir. “Ens situem en el pitjor escenari: rebrot a la tardor i sense vacuna. Fem tot el possible per evitar-ho” ha argumentat, després d’assegurar que el període de detecció s’ha situat d’un a tres dies. “Continuarem treballant així per evitar que hi hagi rebrots”, ha dit.


El Dortmund torna a deixar amb la cara ben llarga el Madrid (Isaac Lluch)\nEl conjunt alemany castiga la poca ambició dels blancs (2-2)\n4 min. Dortmund 27/09/2016 23:38\n651x366 Els jugadors del Borussia Dortmund celebrant amb entusiasme un dels dos gols que van aconseguir contra el Reial Madrid. / DEAN MOUHTAROPOULOS / GETTY Els jugadors del Borussia Dortmund celebrant amb entusiasme un dels dos gols que van aconseguir contra el Reial Madrid. / DEAN MOUHTAROPOULOS / GETTY\nAmb la cara ben llarga. Com davant el Vila-real i el Las Palmas en Lliga, el Reial Madrid es va deixar tornar a empatar un partit que podria haver definit millor si la seva ambició hagués sigut més gran. L’equip de Zidane va avançar-se dos cops al marcador, però va deixar viu un bon Borussia Dortmund, que es manté líder de grup per diferència de gols.\nEl partit va tenir un guió molt reconegut al Reial Madrid, però l’escenari no va ser del tot lineal i va haver-hi espai per a la sorpreses i, per descomptat, per a l’emoció. L’equip de Zidane va fer el més difícil: aplacar la fúria inicial dels alemanys amb un gol de Cristiano Ronaldo passat el quart d’hora. Era tot just el segon xut a porteria dels blancs, el segon del portuguès. Però si aquest Madrid colpeja ho fa directament al ventre per deixar-te uns moments sense alè. El Dortmund ho havia fet d’inici prou bé. S’havia estirat sense complexos, havia començat a pressionar ben amunt, apoderant-se de la pilota i del ritme del partit. Aubameyang mossegava els espais darrere la defensa blanca, Dembélé reptava Danilo des de l’extrem dret, Castro buscava vies d’aigua en un mig del camp del Reial Madrid que troba a faltar Casimiro en la contenció. El jugador hispanoalemany va posar a prova alhora Keylor Navas amb un xut de falta des de la frontal, però el porter va treure els punys de manera poc ortodoxa però efectiva.\nTenia la iniciativa el conjunt de Tuchel, però el Madrid el gol. Amb una sola transició veloç defensa-atac el Madrid n’havia tingut prou per tenir el partit on volia. El conjunt local va pagar un sol error de consideració. A partir d’aquí el guió sabut: estabilitat blanca amb línies juntes, cessió voluntària de la pilota i la ratlla ben marcada.\nVa mostrar més ambició el Borussia Dortmund. Ho demana el seu joc i ho requeria el seu desavantatge al marcador. Dembélé continuava desafiant un prou sòlid Danilo, però durant molts minuts els locals van trobar a faltar una estació de joc des de la qual possibilitar una passada precisa definitiva a l’esquena dels centrals. El Dortmund va anar insistint sense perdre confiança ni mètode. I va rematar el triple que el Madrid. En un remat de cap després d’un córner, Sokratis va comprovar que Navas reaccionava amb bons reflexos, però no amb autoritat. I a fe que el Dortmund s’ho va creure, que podia trobar vies de gol. Dembélé ara sí que trobava espais per retallar dintre de l’àrea, però el seu xut perillós marxava fora d’òrbita. Aubameyang també va tenir una opció clara i el Madrid va veure com dintre de l’àrea la seva vulnerabilitat augmentava en proporció a la seva quota de responsabilitat individual. Un mal refús de Navas va rebotar en Varane i quan ja es cantava l’autogol Aubameyang tot just va haver d’acompanyar la pilota al fons de la xarxa per empatar poc abans del descans.\nEls dos equips van continuar amb propostes similars, si bé el Madrid va executar millor el seu pla. Va protegir-se millor amb fases en què tenia més la pilota, va amenaçar al contracop i a pilota aturada, primer amb un cop de cap a boca de canó de Bale i més tard amb la jugada del segon gol. Després d’un córner en curt defensat amb tendresa pel Dortmund, Ronaldo va servir una centrada al segon pal. Benzema va estavellar la pilota al pal però el refús el va convertir en gol Varane.\nTercer empat seguit\nDe seguida va buscar resposta el conjunt de Tuchel amb un xutàs de Guerreiro. El tècnic alemany va introduir tres canvis ofensius i sobretot Emre Mor va electritzar el final del partit. Va ser, però, un altre suplent, Schürrle, qui va afusellar Keylor Navas i va deixar amb un pam de nas al Reial Madrid de Zidane a dos minuts del final. Tercer empat consecutiu del conjunt blanc, que no esvaeix els seus dubtes ni els seus mals.


¿És veritat que sempre plou per Setmana Santa?\nSEGONS DUES ENQUESTES 'ON LINE'\nEl temps sol ser pitjor quan les vacances cauen a l'abril, de fet el 60% dels espanyols són pessimistes i creuen que es mullaran\nLa meteorologia (40%), els embussos (26%), els allotjaments complets (24%) i la pujada de preus (10%), les preocupacions dels que se'n van de vacances\nDimecres, 05/04/2017 | Actualitzat el 11/04/2017 a les 11:06 CEST\nCompte enrere per a les vacances de Setmana Santa. Els que disfrutaran d'uns dies de relax ja miren al cel, ja que, pel que sembla, el pitjor malson per als que prepararan la maleta els pròxims dies és que els falli el temps, i el súmmum, que els plogui (cosa bastant probable, ja que a la primavera pot caure un xàfec en qualsevol moment, i al cap de poc, sortir el sol). La incertesa no només ronda els viatgers, també el sector turístic.\nSegons revela una enquesta feta per Pangea (The travel store), la botiga de viatges més gran del món, el 60% dels espanyols creuen que plourà aquesta Setmana Santa, malgrat que les previsions dels últims dies de l'Agència Estatal de Meteorologia (Aemet) apuntaven que les temperatures serien agradables, 1 o 3 graus per sobre de les habituals-, però també pronosticaven algun xàfec.\nLES DADES DE L'ABRIL\nEl temor també el confirma un estudi fet per Eltiempo.es, que, amb dades recopilades entre el 1980 i el 2016, assegura que la majoria de les vegades que la Setmana Santa ha caigut a l'abril plou, concretament, gairebé 30 dels 37 anys presos com a referència. I és que el refranyer ja ho diu: "A l'abril, aigües mil".\nEls viatgers entrevistats per Pangea també temen que els pròxims dies faci, en general, mal temps (40%), que es quedin atrapats en un embús (26%), que els allotjaments estiguin complets (24%) i la pujada dels preus (10%).\nTotes aquestes preocupacions no són obstacle perquè els espanyols (80%) esperin per fer la reserva de les seves vacances o per decidir on van, si bé a dos de cada tres els condiciona molt en els plans d'oci el fet que pugui fer mal temps.\nPLATJA I PROCESSONS, AL PUNT DE MIRA\nRespecte al destí que els enquestats consideren que més s'espatlla amb pluja és la platja (56%). La segueixen els destins típics de l'època, com les processons (34%), i -molt de lluny- la muntanya (5%) i la ciutat (4%).\nCatalunya espera una Setmana Santa gairebé rodona a la platja i a la muntanya\n25 escapades d'anada i tornada per Catalunya per a aquesta Setmana Santa\nSetmana Santa com abans de la crisi\nTemes: Primavera Pluges Enquestes Setmana Santa


Koeman i l'ombra de De Jong - Albert Llimós\nKoeman i l'ombra de De Jong\nDe Jong com a paradigma. Qualsevol dels dos. El davanter, Luuk, com a exemple més evident del nivell de vulgaritat al qual ha arribat el Barça. En les tres primeres pilotes que va tocar va equivocar-se de manera clamorosa. Tres accions que qualsevol juvenil de La Masia resoldria millor. Però quan l’ex del Sevilla va arribar al Camp Nou ja sabíem les seves carències. Res ens ve de nou. El veritable drama és Frenkie, que diumenge va acabar lesionat. L’holandès és una ombra del que era. Ha anat perdent la frescor i determinació que va exhibir a l’Ajax i que la temporada passada va apuntar amb comptagotes al Camp Nou. Juga temorós. Poruc. Sense confiança. Desubicat.\nSi Frenkie de Jong, que coneixia Koeman i havia de ser la seva extensió al camp, sembla una ànima errant, deambulant fantasmagòricament sobre la gespa, com deuen sentir-se la resta de futbolistes? Una pregunta que ens porta a una reflexió clau: a qui ha millorat Koeman? ¿Algun jugador és ara millor que abans de l’arribada del tècnic holandès? ¿Els futbolistes interpreten millor les situacions de joc que es troben durant els 90 minuts? ¿S’han automatitzat mecanismes? ¿La presa de decisions és més encertada ara que fa tres mesos? Que algú m’aporti alguna resposta positiva a aquestes preguntes, més enllà de la progressió lògica d’algun jove, un procés evolutiu natural sigui quin sigui el tècnic i que probablement amb un entrenador formador seria molt més gran.\nÒbviament, Koeman no té tota la culpa de la situació que viu actualment el club i, per això, és intolerable que uns quants degenerats l’increpessin diumenge. Ell va complir un paper necessari i complex la temporada passada, i es mereix un respecte per tot el que va fer com a jugador. Koeman, passi el que passi, seguirà sent un emblema. Però, acceptades aquestes dues premisses, els últims 15 mesos ens han demostrat que no s’està construint res de futur. L’equip no evoluciona i el Barça corre el perill que el gruix de l’afició caigui en l’apatia més absoluta, la desconnexió emocional de veure que no hi ha un destí clar. I això que fins ara la gent ha demostrat que està disposada a aferrar-se a qualsevol espurna positiva per seguir animant, sobretot els joves del planter. Però ¿durarà per sempre aquesta guspira? Posposar la decisió sobre la banqueta és empènyer futbolistes talentosos a fer passos enrere que cada vegada costarà més recuperar i alhora frenar l’evolució de l’únic element que ara mateix sedueix l’afició, els nois de la casa.\nRonald Koeman Barça entrenador Clàssic


El veganisme i la lluita per a la conservació del medi ambient (o com sortir-nos-en d’aquesta) | contrainfo.cat | Projecte contrainformatiu autogestionat de Mallorca\nPàgina principal » Agroecologia i sobirania alimentària, Defensa dels animals, Estat espanyol i el Món\nPublicat per grumer dia 6 març 2015 – 19:48Cap comentari | 318 views\nSi bé tot això és correcte, quines són les principals problemàtiques ambientals d’aquest sector?\nActualment la ramaderia és un dels sectors amb les repercussions més greus a nivell ambiental a tots els nivells des de l’àmbit local fins al global (des de degradació del sòl fins a pèrdua de diversitat passant per contaminació, canvi climàtic o escassetat d’aigua).\nLa incidència d’aquest sector en els problemes ambientals precisa una ullada, especialment en un món globalitzat on el peak oil cada cop es fa més palès i els límits del creixement econòmic són més tangibles que mai.\nLa ramaderia és l’activitat humana que més superfície terrestre ocupa. L’àrea total dedicada a les pastures equival al 26% de la superfície terrestre lliure de gel i l’àrea de pastures dedicades a la producció de pinso ocupa el 33% del total de terra cultivable.\nEls metres quadrats de terra cultivable per a alimentar a una sola persona varien depenent de l’alimentació que es dugui a terme; per exemple, es necessiten aproximadament 78000 metres quadrats per a una dieta omnívora, uns 8000 metres quadrats per a una vegetariana i uns 4000 metres quadrats per a alimentar a un/a vegà/na.\nA escala mundial podem parlar de dades realment preocupants. Un 33% de la producció de cereals és destinada a alimentar animals de granges i un 95% de la producció mundial de soja. Depenent de l’animal al que ens referim, retorna entre una desena i una tercera part del valor nutritiu del gra amb que és alimentat quan serveix d’aliment per a les persones.\nPel que fa a la pèrdua de la biodiversitat, es podria arribar a pensar que la ramaderia és la primera responsable d’ella, ja que constitueix prop del 20% del total de biomassa animal terrestre, té una alta participació en la degradació del sòl, la sedimentació de les zones pesqueres i la propagació d’espècies no autòctones i és una de les principals causes de desforestació (i per tant pèrdua d’hàbitats naturals).\nAquesta última s’ha vist augmentada a nivell mundial per l’augment de demanada de productes càrnics en les últimes dècades. Especialment a Amèrica Llatina on un 70% de les terres amazòniques s’han convertit en pastures i cultius per a pinsos. Només al Mato Groso del Amazones es perden set mil arbres per minut (equivalent a set camps de futbol) per convertir el territori en lloc de pastura per ramats.\nEl problema de la deforestació s’ha de sumar al fet que el 20% de les pastures i praderes mundials presenta degradació per sobrepastures, compactació i erosió causada pels ramats tot i que el 73% d’aquestes pastures se situen en espais àrids on difícilment es pot cultivar i els remats són l’únic sustent per a la població local.\nSegons la FAO (2006) si sumem les emissions produïdes al llarg de la cadena de producció dels productes ramaders comptant amb la producció de pinsos, la producció animal i el CO2 del transport i elaboració dels productes càrnics, el sector pecuari causa en total un 18% dels gasos d’afecte hivernacle entre els quals CO2 (el 9% procedent de les activitats humanes), Òxid nitrós (el 65% d’origen humà), amoníac (el 64% i en part significativa de la pluja àcida), Metà (el 37%), etc.\nRespecte els nivells de metà, cada vaca emet entre 500 i 700 litres de Metà al dia, l’equivalent al que generaria un cotxe 4×4 recorrent 55 km a la jornada. És a dir, una sola vaca produeix en un any els mateixos gasos que un vehicle recorrent 70.000 km, una volta i mitja al voltant del món.\nPassant a un altre recurs molt preuat, l’aigua dolça, la ramaderia és responsable del 8% del consum mundial d’aquest recurs i contribueix aproximadament 10 cops més a la contaminació d’aquesta que les persones (o consum directe) i 3 cops més que la contaminació industrial (olis, carbó, manufactures…). Per a fer-ho més visual podríem dir que 1 kg de carn bovina requereix aproximadament 15000 litres d’aigua mentre que la mateixa quantitat de blat en requereix aproximadament 1000.\nTenint en compre que es preveu que un 64% de la població mundial viurà cap al 2025 en conques sota estrès hídric (falta d’aigua), l’ús d’aquest recurs posa en una posició crítica els requeriments de la ramaderia.\nEn llocs amb molt poca disponibilitat d’aigua es fa ramaderia adaptada on té una funció de subsistència, emmagatzematge i aprofitament energètic en forma concentrada. Però si bé aquest tipus de ramaderia es fa de manera que té molta menys implicació en tots els processos descrits anteriorment (contaminació, tales…) per a la ramaderia industrial, no deixa de ser una mirada antropocèntrica i egoista cap als animals que seguim considerant coses, recursos a explotar, màquines de produir. Tots acaben al mateix escorxador.\nEl veganisme no és una opció personal, el veganisme és una idea política de justícia alimentària i social\nIndígenes de l’Amazones (Brasil) desplaçats. Foto: Greenpeace\n2.000 milions d’animals moren cada setmana vivint en pèssimes condicions on molts ni arriben a veure la llum del sol, separats de les mares o de les seves cries, alimentats amb hormones i antibiòtics, morint joves. Aquest és el problema de justícia més greu des de l’abolició de l’esclavitud, és un holocaust diari.\nDes del veganisme i l’ecologisme us proposo un repartiment just de les terres, un sistema alimentari que abasteixi a totes i cada una de les persones del planeta, on els cereal alimentin a les persones que passen gana i l’aigua que es veuen les vaques sadolli a tothom. Una societat de justícia alimentària on els ramats no facin d’embut per on deixar anar els recursos.\nDes del veganisme s’aposta per un model de vida més respectuós amb els animals, on la ètica sigui real i se’ls consideri individus d’interès propi, on no existeixin presons per a innocents ni escorxadors per a saciar el paladar a uns quants. Un model de vida respectuós i just amb els països empobrits on actualment s’acaparen les terres en poques mans per alimentar l’altra banda del món, un model de vida on l’Amazones no es tal·li per a fer hamburgueses ni s’ompli Amèrica Llatina de monocultius transgènics per a fer pinso.\nRepensar la globalització que ens ha portat a la sobreexplotació del sòl, dels recursos i de les persones i que contamina a cada pesticida, a cada antibiòtic o a cada tona de CO2 llençada a l’atmosfera.\nAmb el creixement demogràfic s’ha augmentat la demanda dels productes càrnics i la globalització ha anat transformant, poc a poc, les preferències alimentàries de tots els racons del planeta.\nEs preveu que,seguint les tendències actuals, pel 2050 la producció de carn s’incrementarà en més del doble passant de 229 milions de tones al 1999/01 a 465 milions de tones i la demanda de llet de 580 milions a 1043 milions de tones. Al final més carn, més granges, més contaminació, un augment de l’efecte hivernacle i l’increment de la crisi de recursos, més pobresa i més explotació.\nA aquest ritme tenim Terra per a pocs anys, però hi ha una manera clara i senzilla d’aturar el desastre. Pels animals, per el medi ambient.


htstats.com » Racing Avenidas (1339421) - AD Pétrola (1433709) » 659714718: T63/J8/V\nRacing Avenidas (1339421) - AD Pétrola (1433709) » 659714718: T63/J8/V Versión en español English Version Versió en català Versão em português Versiunea în română Versión galega\nLiga: Temporada 63 / Jornada 8 / V.15 (5528)\n0 - 1 Rafael Monsalve (23')\n0 - 2 Iván Ruipérez (31')\n0 - 3 Óscar Anganga (35')\n0 - 4 Óscar Anganga (49')\n0 - 5 Rafael Monsalve (55')\n0 - 6 Ulises Landín (73')\n0 - 7 Jorge Ubidea (81')\nTiene un resultado normal 0.05Número de goles que marcará el equipo LOCAL según el simulador - 8.12Número de goles que marcará el equipo VISITANTE según el simulador Tiene un poco de mala suerte\nEl Queso Mecánico L 122 13.113.1: débil (muy bajo) 1111: pobre (alto) 16.316.3: débil (muy alto) 13.813.8: débil (bajo) 0 7\n1818: insuficiente (bajo) 1919: insuficiente (alto) 1111: pobre (alto) 1414: débil (bajo) 1515: débil (alto) 1212: pobre (muy alto)\nlabradores del yukon V 284 28.528.5: excelente (muy bajo) 2121: aceptable (muy bajo) 45.645.6: magnífico (bajo) 27.627.6: bueno (muy alto) 0 7\n4949: clase mundial (muy bajo) 4545: magnífico (muy bajo) 4343: brillante (alto) 3131: excelente (alto) 2424: aceptable (muy alto) 2929: excelente (muy bajo)\nDiferencia "local - visitante" (*) -162 -15.5 -10 -29.3 -13.8 -7\n-31 -26 -32 -17 -9 -17\nEl Queso Mecánico (0)\n(38% vs 62%) -5Defensa Central local vs. Ataque Central visitante\n(44% vs 56%) -20Defensa Izquierda local vs. Ataque Derecho visitante\n(25% vs 75%) -30Ataque Central local vs. Defensa Central visitante\n(25% vs 75%) -37Ataque Izquierdo local vs. Defensa Derecha visitante\nlabradores del yukon (7)\nMinuto 23 (Gol por la izquierda): labradores va aconseguir l'avantatge de 0 - 1 al minut 23. Rafael Monsalve va posar la pilota lluny de l'abast del porter, després d'una gran jugada col·lectiva per l'esquerra.\nMinuto 31 (Gol de tiro libre indirecto): L'àrbitre va xiular cessió a l'interior de l'àrea del Férez. En una jugada assajada, un company va tocar la pilota amb el taló i en Iván Ruipérez la va col·locar a l'escaire. L'entrenador del labradores es va girar cap al seu ajudant i, fent veure que es treia un puro de la boca, li va dir: "m'agrada que els plans surtin bé". El 0 - 2 arribava al minut 31.\nMinuto 35 (Gol por la izquierda): Óscar Anganga va aprofitar un error defensiu al minut 35, i amb un xut creuat escorat a l'esquerra de l'atac va situar el 0 - 3 al marcador per a labradores.\nMinuto 49 (Gol de tiro libre indirecto): L'entrenador va manar fer una jugada d'estratègia que havien preparat insistentment durant les sessions d'entrenament anteriors. Fins a 4 jugadors es van desmarcar dins de l'àrea per tal de deixar a en Óscar Anganga, que aparentment no participava a la jugada, lliure de marca. Va fer pujar el 0 - 4 amb un control orientat dins de l'àrea i un xut col·locat arran del pal.\nMinuto 55 (Gol por el centro): Al minut 55, després d'una combinació de passades a la frontal de l'àrea, Rafael Monsalve va augmentar l'avantatge de labradores a 0 - 5 amb un xut ras arran de pal.\nMinuto 73 (Gol por la derecha): Quan es va arribar al minut 73, labradores va augmentar el seu avantatge a 0 - 6, després que la defensa esquerra es fes un embolic. L'autor de la diana va ser Ulises Landín.\nMinuto 81 (Gol por la izquierda): Al minut 81 un xut de difícil execució des de l'esquerra va significar que els visitants es distanciessin al marcador. En Jorge Ubidea va ser l'anotador del 0 - 7.\nMinuto 2 (Ocasión por la derecha): En Óscar Anganga va lluitar una pilota amb un rival, escorat a la banda dreta. Se les va manegar per endur-se-la, però quan va voler entrar a l'àrea dos rivals se li van plantar davant, i va decidir temporitzar, retrocedint la pilota fins al central.\nMinuto 28 (Ocasión por la derecha): Podria haver incrementat el marcador en Rafael Monsalve al minut 28, però la rematada des de la dreta va sortir tan desviada que va fer gestos per fer creure als seus companys que era una centrada.\nMinuto 56 (Ocasión evento especial delantero/extremo rápido): Gràcies a la velocitat en què conduïa la pilota, en Rafael Monsalve va rebre molts aplaudiments. Al minut 56 però, una de les seves gambades va acabar amb un xut molt desviat des de la frontal de l'àrea.\nMinuto 80 (Ocasión por el centro): Al minut 80 de partit, Jorge Ubidea va estar a punt de fer pujar un gol més al marcador quan va xutar just des de fora l'àrea, però la pilota va sortir pel damunt del travesser.\nMinuto 20 (Tarjeta amarilla (Agresividad)): Les entrades per darrere són sancionades amb targeta groga, i és el que va fer l'àrbitre amb en Carlos Estremera.


En relació als criteris que depenen d'un judici de valor, en el cas de que ens presentem a més d'un lot, s'han de presentar diferents memòries tècniques o dins de la mateixa detallem les característiques per a cada lot? i si és així la limitació de fulls és la mateixa? Gràcies\n19/11/2020 11:50h Publicació acreditada pel Consorci Administració Oberta de Catalunya\nResposta: Els criteris d'adjudicació s'aplicaran per a cadascun dels 3 lots. Per tant, haureu de presentar tantes memòries i documents d'organització i composició de l'equip com lots als quals us presenteu. La limitació de fulls serà la mateixa. El mateix passa amb l'oferta econòmica, n'haureu de presentar un document de proposta econòmica per a cada lot al qual opteu.


Coneixeu les propostes de Terrats en Cultura? - LLuïsos de gràcia\nConeixeu les propostes de Terrats en Cultura?\nHome»Activitats»Coneixeu les propostes de Terrats en Cultura?\nLa proposta de Terrats en cultura de l’associació cultural Coincidències ens porta a descobrir espectacles en terrats secrets que es desvetllen només poques hores abans de l’espectacle. Des del projecte ens han convidat a fer-vos extensiu un codi promocional per l’espectacle que tenen preparat per divendres dia 5 a les 20:30h en un terrat del barri de Gràcia.\nVoleu veure “La hora del ritual” de Juan Carlos Lérida i Marina Monsonís? La proposta barreja dansa i cuina en una fusió molt especial.\n5 de juliol, 20.30 h\nEntrades disponibles al web de Terrats en cultura i amb un descompte promocional especial per a les persones sòcies i amigues de Lluïsos si poseu el codi promocional Terrats2019\nПредыдущийVols participar a l’Open de Tennis Taula dissabte 6 de juliol?\nСледующийEl grup guanyador del DescoNNecta actuarà a Festes de Gràcia


La televisió d'À Punt reforça el prime time amb la segona temporada dels programes amb millor acolliment i novetats | Valencia Extra\nLa televisió d'À Punt reforça el prime time amb la segona temporada dels programes amb millor acolliment i novetats\nLa televisió d’À Punt emetrà a partir d’aquest dimarts la segona temporada de sis dels programes que millor acolliment han tingut i, a més, estrena un de nou. Es tracta d’una aposta amb la qual es dóna continuïtat” a la programació amb la qual va arrancar la cadena pública en el mes de juny.\nL’estrena és el programa ‘Mestres i aprenents’, que es podrà veure a partir de demà cada dimecres a les 22.30 hores. Presentat per Joan Espinosa, l’espai tindrà com a convidats personalitats conegudes i destacades en els seus corresponents camps, que tindran com a repte aprendre en pocs dies oficis que els artesans i treballadors valencians fa segles que mantenen vius.\nL’actor Àlex Gadea, la cantant Sole Jiménez, el dibuixant Paco Roca o la ballarina i coreògrafa Sol Picó seran algunes d’aquestes personalitats. D’aquesta forma, el programa mostrarà i explicarà els oficis artesans valencians “des d’un punt de vista original”, destaca el canal en un comunicat.\nD’altra banda, la televisió pública ha previst a partir de hui l’emissió de la segona temporada de sis dels programes de “major ressò”. Entre ells, figura ‘Açó és un destarifo’, que mantindrà cada dimecres l’aposta per l’humor de gags a partir de les situacions més quotidianes. Incorpora com a actor a Carles Alberola, que també dirigirà el programa, i a l’actriu Sandra Cervera.\nTambé ‘L’estudi’ estrena demà la segona temporada i ho fa amb el grup Els Jóvens, el conjunt musical més premiat de la música valenciana de l’últim any. El programa, presentat per Mireia Pérez i Vicent Colonques, convida dos grups valencians a tancar-se en un estudi i enfrontar-se al repte de fer versions de cançons que han sigut grans èxits. Smoking Souls, Frida o Mireia Vilar accepten la proposició.\nEls espectadors podran veure, igualment, a partir de dijous la segona temporada de ‘Cuineres i cuiners’, un programa conduït per Ricard Camarena, que va rebre la segona estrela Michelin l’any passat i la distinció de Millor Cuiner Internacional 2019 per Identità\nEl programa compta amb la presència dels millors cuiners valencians i el primer capítol té com a protagonista al propi Camarena. El xef explicarà els seus orígens professionals i mostrarà Ricard Camarena Lab, el seu banc de proves.\nUn altre programa que estarà novament en la programació d’À Punt és ‘Magnífics‘, presentat per Nacho Diago i Rubén Aparisi. Els dos mags continuaran viatjant pels pobles de la Comunitat Valenciana per a “deixar bocabadats” als seus veïns.\nPer la seua banda, ‘Del twist al tuit’ continuarà mostrant en cada capítol els conflictes generacionals entre avis i nets en un “programa d’amor que estén ponts entre generacions”. Finalment, ‘Ciutats desaparegudes’ arranca aquesta nit la segona temporada.\nUna altra novetat en el ‘prime time’ d’À Punt és que el programa de reflexió i anàlisi de l’actualitat ‘La qüestió‘ s’avança a les 22.00 hores de cada divendres i ‘Punt Docs’, dedicat als reportatges, passa a emetre’s el dissabte després de ‘NTC Nit’.\nTots els programes de la televisió i de la ràdio d’À Punt Mèdia es poden veure en directe, i en diferit a través de la pàgina web https://www.apuntmedia.es/